ועדת הפנים והגנת הסביבה, כנסת 20, פרוטוקול מספר 608, 2018-05-01 09:05

יואב קיש: בוקר טוב לכולם, אנחנו פותחים את הדיון על נושא של התמודדות משטרת ישראל עם תופעת האלימות וירי בחתונות, בכבישים שראינו בדרום, בכבישי הנגב, במגזר הבדואי.

יואב קיש: אתמול סיימנו מאוחר את המליאה, אני רוצה קודם כל להודות באמת לכל חברי הכנסת שהגיעו.

יואב קיש: אני יודע שהדיון הזה חשוב.

דב חנין: זה לא היה אתמול זה היה היום בארבע.

יואב קיש: זה היה היום בארבע.

יואב קיש: בארבע אני מודה שזו הייתה השעה שכבר נכנסתי למיטה, אמנם, אתה נכנס לדקויות האלה, אבל סיימנו בשלוש וחצי אתמול וזה באמת חשוב מאוד שיש נוכחות יפה של חברי כנסת פה בדיון הזה ואני באמת מברך את זה ומכבד את זה.

יואב קיש: אנחנו בעצם עשינו דיון, אני רוצה להגיד לכם שהיו פניות רבות לדיון מהיר של חברי כנסת בנושא הזה ואחרי שראו שאנחנו מקיימים את הדיון היום אז בעצם כמובן שזה מהות הדיון, ולכן אין לי פה רשימה של חברי כנסת שהם יוזמים או רוצים להיות בדיון המהיר אבל אני בטוח שכל מי שטרח כאן להגיע אחרי השעות האלה הוא למעשה היה מצטרף לדיון המהיר, מן הסתם, בעניין זה ואני אתייחס לכך מבחינת חברי הכנסת.

יואב קיש: אנחנו לאחר טריגר, נקרא לזה, שהגיע מהסרטון הדיי מחריד שראו אותו עם הירי וההתנהלות האלימה הזו שם בכבישים.

יואב קיש: ואני רוצה להגיד שלאחר הרבה פניות ושיחות עם אנשים, תושבים ומהאזור אני לא רואה את זה כתופעה חריגה.

יואב קיש: אולי זו מהות הבעיה.

יואב קיש: ואני רוצה דרך אגב להתייחס לזה גם לעניין דוברות המשטרה, אני מניח שהם לא נמצאים פה, הדוברות, יש פה?

יואב קיש: אני חושב שתגובת דוברות המשטרה רק העצימה את הפערים שנתפסים בציבור, בעיקר לתושבי הדרום, מול המציאות העגומה בעניין הזה.

קריאה: אירוע חד פעמי.

יואב קיש: אירוע חד פעמי.

יואב קיש: אני חושב שצריך לתת פה הערה קשה לדובורות, אני לא יודע איך אתם מבחינת ה- - - אבל למה אני אומר הערה קשה לדוברות?

יואב קיש: כי זה נותן הרגשה כאילו זה מגמד את הבעיה ואז ההרגשה היא כאילו מנסים לטאטא, להסתיר, לא להתמודד עם המציאות.

יואב קיש: דווקא אם היו אומרים המצב מורכב, המשימה היא מורכבת ונכנסים יותר לפעילות או אולי להגיד מה עושים ולא מנסים חד פעמי, נתן הרגשה רעה מאוד ועורר מחדש את המהלך של באמת להבין לעומק.

יואב קיש: ואני אומר לכולם, ממה שאני שמעתי, אני לא גר בדרום, אבל פנו אליי הרבה מאוד אזרחים מהדרום, מכל המגזרים דרך אגב, קצת הרגשה של No man's land.

יואב קיש: חבל ארץ שהוזנח.

יואב קיש: והנושא של אכיפה שם והרתעה לא קיים בצורה שאנחנו מצפים לראות במדינת ישראל.

יואב קיש: אני יכול להזכיר לכולם את חזונו של בן גוריון ליישב את הנגב, עם המשפט הידוע שבנגב ייבחן העם בישראל ומדינתו.

יואב קיש: וההמשך של אותו משפט הוא "כי רק במאמץ מלוכד של עם מתנדב ומדינה מתכננת ומבצעת נוכל למשימה הגדולה של הפרחת השממה ויישובה.

יואב קיש: " ופה הוא שם דגש על הנושא של מדינה מתכננת ומבצעת כי אני חושב שאנחנו במציאות שבאמת נובעת לא רק מאכיפה נקודתית על עבירה כזו או אחרת אלא באמת על חשיבה יותר כללית, התמודדות גם עם נושא המורכב עם הייחודיות שלו של המגזר הבדואי ואני חושב שיש הרבה דברים שאנחנו צריכים לעשות ודווקא ועדת הפנים כגורם מתכלל בעניין הזה היא מקום מאוד מאוד רלוונטי.

יואב קיש: אני רוצה להתמקד היום בדיון, לא בהכרח לדעת רק באותו מקרה ספציפי ולדבר עליו אלא באמת לדבר על מה שאמרתי, על התפיסה הכוללנית, הכללית של התמודדות עם התופעות האלה של, לא יודע אם לקרוא לזה פריקת עול או סוג אחר של נורמות שקיימות במקומות האלה, איך המשטרה מתמודדת, איפה הקשיים שלכם, איפה אתם צריכים שאנחנו, אם צריך לעזור, צריך לעזור.

יואב קיש: אבל בוודאי ובוודאי להגיע לסיטואציה שהמקרים האלה יפסקו, יהיו באמת שוליים ולא יהיו תופעה שלצערי מלמדת על תופעה הרבה יותר רחבה.

יואב קיש: אני יכול להגיד שחלק מזה כמובן זה הנוכחות בשטח, שגם זה נושא שאני אשמח לשמוע התייחסות.

יואב קיש: חלק מזה זה הנושא של בתי המשפט וההתמודדות שלהם במקרים שכן המשטרה מביאה כתבי אישום - - -

איתן ברושי: אתמול החליטו על המשפט העברי - - -

יואב קיש: חבר הכנסת איתן ברושי, ידידי, יש לך גם דיון חשוב מחר.

יואב קיש: תאמין לי, אני יכול להגיד לך שבאמת יש הרגשה לא טובה ובעניין הזה אז שילוב של מה שאנחנו רואים בטרור החקלאי, בשילוב של עבירות הפרוטקשן בנושא - - - באמת שבסופו של דבר מי שנפגעים מהעניין הזה הם אנשים נורמטיביים, אנשים שומרי חוק ומי שרוצה באמת לחיות פה בשלום ולהתפרנס ובסוף מגלה שקשה לו והוא לא יכול.

יואב קיש: נושא הנוכחות בכבישים והדברים האלה אני מבקש לשמוע את כל ההתייחסות מהעניינים האלה.

יואב קיש: מה שאני מציע, נשמע רגע את הסקירה של סגן הממ"ז ואחרי זה חברי הכנסת אני אתן לכם סבב דוברים.

יואב קיש: אז בבקשה, הבמה שלך.

אמנון אלקלעי: בוקר טוב לכולם.

אמנון אלקלעי: אנחנו כמובן מוקיעים את האירוע שהיה האירוע האחרון ואנחנו כמובן נדבר גם על המכלול ולא רק על האירוע זה.

אמנון אלקלעי: ברור שזו התנהגות מסוכנת ואנטי חברתית, כמובן גם פעילות חמורה.

אמנון אלקלעי: ואין כזה דבר, אין מקום כזה במדינה שלנו כולל בחתונות תופעה כזאת.

אמנון אלקלעי: אני יכול להגיד שהמחוז פועל גם בנחישות לטפל בכל תופעת הירי, ותיכף אני טיפה ארחיב את ההתייחסות בעניין הזה.

אמנון אלקלעי: וגם אנחנו הגדרנו את זה כיעדים ליחידות.

אמנון אלקלעי: כלומר, במסגרת היעדים שאנחנו מתקפים אותנו אז זה התכנון של המגזר הבדואי, זה חלק מיעדים, יעדי האמון מה שנקרא אצלנו בעניין הזה.

אמנון אלקלעי: אני רק רוצה להדגיש, בטרם אני אמשיך, שרוב האוכלוסייה היא אוכלוסייה נורמטיבית, צריך לזכור את זה, להדגיש את זה.

אמנון אלקלעי: מיעוטה עושה עבירות פליליות.

אמנון אלקלעי: בסך הכל צריך להדגיש את העניין הזה.

אמנון אלקלעי: עוד אמירה לגבי האירוע האחרון – באירוע האחרון כן - - - את החקירה בגלל שזה היה יחסית יותר חריג מאירועים אחרים הוטלו חקירה לימ"ר, אותרו חשודים שנמצאו בסרטים, חלקם כבר נעצרו, מיעוטם יקבלו גם כתבי אישום כולל כלי הרכב שנתפסו, וזה לגבי האירוע המדובר.

אמנון אלקלעי: ככה שאנחנו פועלים כנגדם בצורה חמורה בכדי לבוא ולהביא אותם לדין, שיתנו את הדין.

יואב קיש: יש אנשים במעצר?

אמנון אלקלעי: כן.

אמנון אלקלעי: העיקרי שראו אותו בסרטון במעצר.

אמנון אלקלעי: אנחנו פועלים במספר מישורים בנושא הירי.

אמנון אלקלעי: ראשית נושא הירי הוא חולל בעיקר כמה תופעות מרכזיות: אחת ירי בין עבריינים.

אמנון אלקלעי: אם אנחנו מדברים על המגזר הערבי, המגזר הבדואי.

אמנון אלקלעי: שתיים, ירי בסכסוכי חמולות ושלוש ירי בחתונות.

אמנון אלקלעי: הדיון פה התמקד בחתונות אבל חתונות, אנחנו מעריכים, כרגע לפי הדיווחים שלנו, משהו כמו 10% סך הכל מאירועי הירי בכללותם.

אמנון אלקלעי: אנחנו פועלים במספר - - -

יואב קיש: איך החלוקה בין שתי הקטגוריות האחרות?

אמנון אלקלעי: האחוז ההרבה יותר קטן זה אירועים בין עבריינים - - - בוא נגיד כולם בסוף, גם סכסוכי חמולות זה עבירה חמורה, אבל בין עבריינים זה הכוונה סכסוכים על רקע סמים וכאלה, זה אחוזים יותר נמוכים בהרבה.

יואב קיש: רוב האירועי ירי זה הסכסוכים של חמולות.

אמנון אלקלעי: חמולות קטטות וכאלה, כן.

אמנון אלקלעי: בצורה גסה אני אומר בחלוקה, התמקדנו באירועי חתונות כי אתם ביקשתם.

אמנון אלקלעי: כ-10% לפי המספור שאנחנו עשינו.

אמנון אלקלעי: אנחנו פועלים במספר כיוונים.

אמנון אלקלעי: כמובן, החלק הראשון זה הנושא של האכיפה ואני אתמקד כרגע באירועי ירי, בנושא של הירי ואחרי זה אפשר לדבר על אכיפה בכלל.

אמנון אלקלעי: באכיפה אנחנו מתמודדים פעם אחת מול התופעה של הירי עצמו.

אמנון אלקלעי: כלומר, להגיע לאנשים שיורים בעצמם.

אמנון אלקלעי: ושתיים, כלפי תופעת החזקת האמל"ח.

אמנון אלקלעי: אני רק אדגיש לגבי אמל"ח זו פעילות בעיקרה יזומה של המשטרה, היא תלויה יותר ביכולת שלה והיא עתירת משאבים באופן טבעי כי היא אוספת מודיעין וכל מה שקשור בזה, מנסה להגיע לאמל"ח עצמו שהוא בדרך כלל מוצלח ומפה משחידה את העבריין.

אמנון אלקלעי: והסיפור של האירוע ירי אנחנו יותר נסמכים גם על עדויות של אנשים, קורבנות וכו', ולכן זה יותר קשה בהיבט הזה של איסוף הראיות.

אמנון אלקלעי: אנחנו השנה יש לנו אכן עלייה בכמות אירועי הירי, תיקים פליליים שפתחנו על אירועי ירי, יש לנו עלייה של 103 תיקים לעומת 61.

יואב קיש: אתה מדבר על איזה תקופה?

אמנון אלקלעי: בשנה האחרונה, ארבעת החודשים האחרונים.

יואב קיש: מול הארבעה חודשים של תחילת 17'?

אמנון אלקלעי: נכון.

אמנון אלקלעי: זה מצביע א' על התופעה, על היקף התופעה וב' זה מצביע על זה שאנחנו, בוא נגיד ככה, כשיש הודעות לרוב ההודעות מגיעות על ידי שמיעת יריות.

אמנון אלקלעי: לרוב ההודעות מגיעות על שמיעת יריות מההיקף הכולל.

אמנון אלקלעי: חלקם מגיע גם מתוך התושבים הסמוכים וחלק מהיקף של היישובים הסמוכים ואנחנו ניגשים לכתובות האלה, לאזורים שאנחנו מבינים ששם מבוצע הירי ומנסים לאתר ראיות לגבי שבוצע ירי ומי ביצע את הירי.

אמנון אלקלעי: ולכן אנחנו מקפידים גם על נושא של פתיחת תיקים.

אמנון אלקלעי: משתדלים לראות שיש אכן ממצאים בפתיחת תיקים כי לרוב זה מגיע דרך שמיעת ירי.

אמנון אלקלעי: אז השנה יש לנו 103 תיקים, יש לנו עלייה בכמות כתבי האישום בנושא הירי עצמו.

יואב קיש: כמה כתבי אישום היו בנושאי ירי?

אמנון אלקלעי: בנושא ירי עצמו משהו כמו 10, אם אני זוכר נכון, 56 עצורים, 10 תום הליכים.

יואב קיש: זה ב-17'?

אמנון אלקלעי: על 18', הנוכחית.

יואב קיש: ארבעה חודשים.

אמנון אלקלעי: כן.

אמנון אלקלעי: עיקר המאמץ הוא גם באחזקת - - -

יואב קיש: 10 כתבי אישום - - -

עאידה תומא סלימאן: 10 כתבי אישום?

אמנון אלקלעי: כן נכון.

אמנון אלקלעי: 10 תום הליכים, - - - עצורים ו- - -

יואב קיש: כמה מקרים של ירי זה?

אמנון אלקלעי: 103 תיקים, כ-10%.

אמנון אלקלעי: לגבי החזקת אמל"ח שם יש לנו עלייה דרמטית בהחזקת אמל"ח כי זה תלוי, באופן טבעי, בפעילות המשטרה גרידא.

אמנון אלקלעי: יש לנו 158 אירועים של אמל"ח לעומת 111 שנה קודמת שזה 42%, כולל עלייה אדירה ב-70 כתבי אישום בהחזקת אמל"ח בנגב - - -

יואב קיש: רוב האמל"ח זה איזה סוג של נשקים, אקדחים בעיקר?

אמנון אלקלעי: לא.

אמנון אלקלעי: גם רובים, גם רימונים, יש סוגים שונים.

יואב קיש: אבל אתם מתייחסים אותו דבר אם זה רובה או אקדח מבחינת חומרת העבירה?

אמנון אלקלעי: מבחינת חומרת העבירה זו אותה עבירה.

מאיר כהן: כמה צה"לי?

אמנון אלקלעי: אני לא יודע להגיד לך עכשיו כרגע מספרים כי לא הבאתי מספרים צה"ליים.

אמנון אלקלעי: אנחנו מכירים את התופעה הזאת של הצבא, אנחנו כולנו מכירים את זה מבעבר שחלק מארסנל הנשק מגיע מהצבא.

טלב אבו עראר: כשאתה מדבר על החזקת אמל"ח, הם עצורים או שיש לך מידע שהם מחזיקים אמל"ח.

טלב אבו עראר: הם עצורים האנשים האלו?

אמנון אלקלעי: נכון, נכון, אמרתי- -

טלב אבו עראר: 150.

יואב קיש: כן.

אמנון אלקלעי: - - בנושא של החזקת אמל"ח היו 184 עצורים, 76 תום הליכים.

יואב קיש: תום הליכים זה כתב אישום - - -

יעקב אבקין: 158 זה אומר שלצד אדם תפסנו גם כלי כי אי אפשר להאשים אותו בהחזקת נשק ולא תפסנו כלי.

יעקב אבקין: כלומר יש לפחות 158 נשקים.

אמנון אלקלעי: יש עלייה גדולה בתום הליכים, רואים שיש פעילות עניפה בתקופה האחרונה בכדי לנסות ולאתר כאלה שאוחזים בנשק שלא כדין ולמצות איתם את הדין מבחינתנו.

אמנון אלקלעי: בצד חקירה כלפי אירועי ירי עצמם, כלומר שמישהו עושה שימוש בירי.

אמנון אלקלעי: אז זה בעניין הזה.

אמנון אלקלעי: לגבי החתונות רק קצת להכיר מספרים, אנחנו מצליחים למפות בשבועות האחרונים, בתקופות השיא של החתונות שזה הקיץ והאביב לערך, אנחנו רק בשבועות האחרונים מיפינו מעל 40 חתונות, 44 אם אני אדייק בשבוע הקודם.

אמנון אלקלעי: המיפוי נעשה בעיקר א' על ידי הסתובבות של כוחות, ניידות, פרסומים שאנחנו מזהים אותם ומודיעין.

יואב קיש: מיפוי אתה מדבר על חתונה שהיה בה אירוע?

אמנון אלקלעי: לא.

אמנון אלקלעי: חתונות שיש בכלל.

אמנון אלקלעי: בצד הפעילות אכיפה אנחנו עושים פעילות נוספת שהיא פעילות מניעה, נקרא לזה, יש לנו מה שנקרא מודל חתונות ואנחנו מנסים למפות את החתונות.

אמנון אלקלעי: כשאנחנו ממפים את החתונות אנחנו קוראים למשפחות ועושים איתם גם אזהרות וגם הדברות בכדי שיימנעו - - -

יואב קיש: כל הנתונים שאתה נותן לנו זה על המגזר הבדואי בדרום?

אמנון אלקלעי: בדרום.

יואב קיש: בלבד, רק הבדואי בדרום?

אמנון אלקלעי: אני מדבר על בדואים - - - אנחנו מעל 40 חתונות רק בסופי שבוע אחרונים, 44 חתונות היו, ככה זה נכון מדיי שבוע.

אמנון אלקלעי: מה שאנחנו אספנו את הנתונים.

אמנון אלקלעי: יכול להיות, ואני מניח ש- - -

יואב קיש: לא, לא, בסדר.

אמנון אלקלעי: מה שאנחנו אספנו על 44 חתונות אנחנו בדרך כלל קוראים למשפחות, זה המודל שאנחנו עושים, ואז גם אזהרות וגם שיח שיימנעו מהעניין הזה של הירי בחתונה.

אמנון אלקלעי: אנחנו כן רואים - - -

יואב קיש: אז אתם עושים פעילות מונעת בעניין הזה.

אמנון אלקלעי: כן, משתדלים למפות את כל החתונות שאנחנו מכירים ולעשות פעילות מונעת.

אמנון אלקלעי: לעתים זה עוזר.

אמנון אלקלעי: אני יכול להגיד שבחלק מהמקומות שיש הדברות יותר טובה עם הנכבדים או עם הסביבה דוחה את זה, ראינו דוגמאות בביר הדאג' ודוגמאות נוספות, וגם ברהט אפשר להגיד.

אמנון אלקלעי: אתה רואה שהתופעה של ירי בחתונות פוחתת.

אמנון אלקלעי: לכן אנחנו כן משקיעים גם בעניין הזה, בעניין הזה של ירי בחתונות.

אמנון אלקלעי: וזה חשוב להדגיש.

אמנון אלקלעי: הייתי רוצה להדגיש עוד דבר.

אמנון אלקלעי: אם אנחנו מדברים על אכיפה, חלק מרכזי מאכיפה, אנחנו כולם מבינים את זה, זה הנושא של הרתעת הענישה - - - חלק מהעניין זה נושא הענישה ופה אני חושב שחשוב להבליט את זה.

אמנון אלקלעי: התחושה שלנו שהענישה היא ענישה מקלה מטבע הדברים, אבל אני גם אתן דוגמאות.

אמנון אלקלעי: לדוגמה היה לנו כתב אישום להחזקת נשק ואדם עם עבר פלילי שכבר ביצע מאסרים, כולל שיבוש מהלכי משפט שזה דבר שאנחנו נתקלים בו ומתמודדים איתו.

אמנון אלקלעי: בנאדם קיבל ענישה מחמירה, השופט אומר ענישה מחמירה 19 חודשים.

אמנון אלקלעי: אני מזכיר, השימוש בנשק או החזקת אמל"ח שלא כדין זו עבירה של חמש שנים.

אמנון אלקלעי: עבירה של ירי בשטח בנוי בלבד זה שנה בלבד.

אמנון אלקלעי: אתם תראו בצורה משמעותית שאנשים מקבלים, לדעתנו, ענישה שהיא לא מספקת.

מאיר כהן: יש הצעת חוק ממשלתית.

אמנון אלקלעי: כן.

אמנון אלקלעי: אני חושב שבצד - - -

יואב קיש: במקרה הזה היו לך עבירות נוספות, שיבוש וכל מיני.

יואב קיש: כמה ביקשו בתביעה לאותו מקרה שאתה אומר ש- - -

אמנון אלקלעי: אני לא יודע להגיד כמה ביקשו, אתה יודע להגיד לי כמה ביקשו?

קריאה: מבחינת ענישה עד 36 חודשים.

אמנון אלקלעי: מה שאנחנו רואים ואני חושב שזה דבר שצריך להדגיש אותו זה שרמת הענישה, אם אנחנו רוצים ליצור הרתעה באמת לעבירה שיש בה פוטנציאל אלימות כזה גדול ובחלקו גם אלימות, כן נפגעו אנשים, צריך שיהיה ביטוי למסוכנות הזאת ולהיקף התופעה הזאת.

אמנון אלקלעי: ולכן אנחנו כן רואים מקום שצריך לטפל בזה גם בהיבט של רמת הענישה בעבירות הקיימות וגם בהגדרת העבירות, בוא נגיד ככה, כי ירי בשטח בנוי יש לו מגבלות שזה ירי בשטח בנוי - - -

יואב קיש: אתה יכול גם להתייחס גם לעבירות נוספות של באמת גם אם זה בנהיגה פרועה, גם הנושא, לא נכנסנו לזה בכותרת, אבל הנושא של פשע מאורגן יותר של פרוטקשן ודברים כאלה ואיפה זה.

אמנון אלקלעי: אני אנסה להרחיב.

יואב קיש: נסה להרחיב כל מה שקורה.

יואב קיש: כי בסוף ההרגשה של האזרחים זה אמנם היה טריגר אבל אני שומע על הרבה מאוד אווירה והרגשה של חוסר אונים מסוים מול המציאות הזו ואני מנסה לא רק - - - אני אומר טוב הנתונים שאתה מעלה ובטח גם חברי כנסת יתייחסו לנושא הספציפי, אבל אני מבקש לעטוף את זה באמת בכל הסיטואציה שאתה רואה מסביב ב- - -

טלב אבו עראר: כל מה שעושים הבדואים, לזה הוא התכוון.

טלב אבו עראר: כל מה שעושים הבדואים - - - ירי, כל דבר.

יואב קיש: אל תגיד הבדואים, חלק קטן מהמגזר הבדואי.

יואב קיש: הוא התחיל בדבריו אז שלא ישתמע מדבריך שאתה מכליל את כל המגזר הבדואי חבר הכנסת.

טלב אבו עראר: אתה בשונה מהשר, זה בסדר גמור, לא מכליל.

טלב אבו עראר: כל הכבוד.

קריאה: גם השר מקפיד לא להכליל.

טלב אבו עראר: אתה העוזר שלו, תרגע, אני שמעתי אותו בתקשורת.

יואב קיש: בוא נשמע, בבקשה.

אמנון אלקלעי: א' אנחנו תושבי המקום, אנחנו מכירים היטב.

אמנון אלקלעי: בוא נגיד ככה, אנחנו נולדנו במקום הזה אז אנחנו מכירים היטב את הנגב ומכירים את רחשי הציבור היטב.

אמנון אלקלעי: אני אתייחס לזה גם, אני אשתדל להתייחס גם לזה.

אמנון אלקלעי: אני עוד רוצה להדגיש, בוא נדבר על זה - - - לאחרונה אנחנו עושים במקביל ובעקבות האירוע גם יש מפקדה משימתית שהמטרה שלה להגביר את תחושת הביטחון כי הרבה אנחנו גם מדברים על תחושות וזה מעבר לדברים שמתרחשים, על ההד הציבורי שנוצר והתחושה של חוסר ביטחון על הצירים, ולכן יש מפקדה שזה ייעודה, ייעודה לשפר את הביטחון, גם בבאר שבע גם - - -

יואב קיש: זה משהו חדש?

אמנון אלקלעי: בתקופה האחרונה, כן.

אמנון אלקלעי: בעקבות האירוע הזה ובעקבות רחשים שאנחנו הבנו אז הבנו שצריך לעשות משהו נוסף והמשהו הנוסף הזה זה שכרגע יש מיקוד מאמץ בצירי הנגב - - -

יואב קיש: אוקיי, אז בוא תרחיב על זה קצת באמת.

אמנון אלקלעי: אז יש מפקדה שאנחנו פורסים איתה ניידות לאורך הצירים ועושים פעילות - - -

יואב קיש: היה פה לפני, לדעתי, מתי היה הדיון על האירועים בדימונה וירוחם עם ראש תחנת דימונה שהגיע לפה?

קריאה: לפני שבועיים.

יואב קיש: שבועיים, שלושה.

יואב קיש: ושמענו מצב של תחנת דימונה שפרוסה על שטח מאוד רחב - - -

אמנון אלקלעי: אני אדבר על הפריסה גם.

יואב קיש: בסופו של דבר חשוב לי לשמוע גם משאבים, גם נוכחות בשטח, בבקשה.

אמנון אלקלעי: אנחנו נגיע גם לזה, זה יהיה החלק הסופי אבל כרגע אנחנו מדברים מהצד של הפעלת הכוח.

אמנון אלקלעי: אחרי זה נדבר גם על ה- - -

יואב קיש: אז אתה אומר שכן עשיתם בעקבות האירועים איזשהו מהלך מרכז שאמור לראות אותו בשטח, אנשים כבר היום צריכים לראות אותו בשטח?

אמנון אלקלעי: נכון.

יואב קיש: שזה אומר יותר ניידות בצירים - - -

אמנון אלקלעי: נכון.

אמנון אלקלעי: ובצד זה אנחנו בצד אחד בבאר שבע ובצירים עושים פעילות של תחושת ביטחון ומצד שני עושים גם פעילות ממוקדת כלפי עבריינות.

טלב אבו עראר: במה זה יכול לעזור?

אמנון אלקלעי: בהקשר למה?

אמנון אלקלעי: הרגשת הביטחון?

טלב אבו עראר: אני עובר כל יום שם.

טלב אבו עראר: יש ניידת משמר הגבול, ניידת משטרה, בצומת.

טלב אבו עראר: מה היא עושה?

יואב קיש: איפה, מתי?

מאיר כהן: בצומת שרה.

יואב קיש: שמתי זה היה?

טלב אבו עראר: בצומת שרה כל הזמן.

יואב קיש: לא, לפני חודש היה?

טלב אבו עראר: במה זה יכול לעזור, במה, מה זאת אומרת?

יואב קיש: אני חושב שזה יכול לעזור.

טלב אבו עראר: במה?

טלב אבו עראר: תחושת מלחמה, לא יודע.

טלב אבו עראר: לא קורה ביישובים הבדואים אלא בצמתים המרכזיים, במה זה יכול לעזור?

יואב קיש: אני אגיד לך בתור אזרח.

יואב קיש: איפה שלא רואים ניידת, לא משנה, עזוב אותך בדרום ובזה, כשאתה רואה נוכחות משטרתית, כשאתה רואה ניידת, כשאתה רואה את הנצנצים יש לזה אלמנט מרסן, מה לעשות.

יואב קיש: מה, לא ברור?

אמנון אלקלעי: אני חושב שנוכחות משטרה מועילה להרתעה ומועילה לתחושה של ביטחון, זה מוכח בכל העולם וזה לדעתי גם פה.

טלב אבו עראר: אז למה לא בתוך יישובים, יואב, למה לא בכניסה ליישוב בוא נגיד?

יואב קיש: בסדר, זו שאלה בסדר.

יואב קיש: אז אני אומר, כרגע ממה שהיה, האירועים שנוצרו, הייתה הרגשה כאילו זה - - - יש את הנושא של האלימות בתוך היישוב, את הבעיה בתוך המגזר עצמו בתוך היישוב.

יואב קיש: זה נושא אחד.

יואב קיש: נושא שני זה כן בצומת, זה הגיע לצומת.

יואב קיש: האלימות שנבעה בתוך היישוב פנימה גלשה החוצה לצומת וזה המקום שזה פתאום כולם - - -

קריאה: - - -

יואב קיש: נכון, היא צודקת.

עאידה תומא סלימאן: כל עוד שהיא בפנים לא צריך - - -

יואב קיש: לא, זה לא שלא צריך, זה - - -

טלב אבו עראר: לא צומת מסוים שהיא - - -

יואב קיש: בסדר זה אני מבין - - -

טלב אבו עראר: החתונה עברה משם, בצומת מרדכי, לא בכל הצמתים.

טלב אבו עראר: אני לא מבין עד עכשיו מה המטרה.

עאידה תומא סלימאן: לא, גם - - - ואתם לא עזרתם.

עאידה תומא סלימאן: האבא של החתן - - -

יואב קיש: חברת הכנסת עאידה תומא סלימאן, אני אתן לך לדבר, אבל מה שאומר חבר הכנסת טלב בו עראר שהאלימות הייתה קיימת וקיימת עדיין בתוך היישוב בפנים וגלשה החוצה ועכשיו זה שאתה שם את הניידת בחוץ מה קורה עם האלימות בפנים, איך אתה מטפל בה.

יואב קיש: שאלה טובה, תיכף נגיע אליה.

יואב קיש: בבקשה, תמשיך.

אמנון אלקלעי: אני אתייחס גם, אשתדל.

עאידה תומא סלימאן: אני מבקשת שיתייחס לעובדה שדווקא במקרה הירי הספציפי הם קיבלו מידע, תלונה, מהאבא של החתן שהוא אמר שהוא חושד שקבוצה של אנשים שהם עבריינים עלולים להגיע ולירות ואף אחד לא זז, מפקד התחנה לא זז.

עאידה תומא סלימאן: ורק לאחר שזה התפרסם המשטרה - - -

יואב קיש: איזה תחנה?

קריאה: תחנת שגב שלום.

יואב קיש: אני אמרתי שאחרי שהוא יסיים את דבריו אני אתן לחברי הכנסת להתייחס ולשאול.

יואב קיש: חברת הכנסת עאידה תומא סלימאן, בגלל השאלה המעניינת שלך את תהיי הראשונה לשאול.

יואב קיש: אתה תקבל את השאלה הזו אחרי שתסיים את הסקירה אז נא תמשיך עם הסקירה ויש לנו עוד כ-5-10 דקות לסיים את זה ונתחיל עם ה- - -

אמנון אלקלעי: אין שום בעיה.

אמנון אלקלעי: אני אומר עוד פעם, אמרתי לך שבעקבות ההתרחשות אנחנו והבנה של תמונת המצב הקמנו כוח, ואתה שומע שאכן חבר הכנת טלב אבו עראר ראה את זה, שנוכח בצירים.

אמנון אלקלעי: במקביל לזה אנחנו עושים פעולות נקודתית כנגד עבריינים בכדי למצות איתם גם כן את הדין.

אמנון אלקלעי: אז זה בעניין הזה.

אמנון אלקלעי: אנחנו עושים בחודשים האחרונים בהתאם לכיווני הממ"ז עושים מספר פעולות נוספות שמתקשרות למה שאתה מדבר.

אמנון אלקלעי: האחד זה כל מה שקשור לתנועה.

אמנון אלקלעי: אנחנו עושים מבצעים נקודתיים בנושא של התנועה, אחת עם מתנ"א, כל יחידת מתנ"א ירדה לנגב, לדרום ועשינו פעילות מאוד עניפה בכל הדרום, גם ביישובים היהודים וגם ביישובים הערבים.

אמנון אלקלעי: גם בצירים הבין עירוניים וניתנו אלפי דוחות, לרבות פסולי נהיגה וכל מה שקשור בזה.

אמנון אלקלעי: ואנחנו עושים אחת לתקופה כל הזמן מבצעים כאלה שמעבר לנוכחות השגרתית, ככל שהיא קיימת.

אמנון אלקלעי: אנחנו עושים גם פעילות ממוקדת.

אמנון אלקלעי: כל זה נעשה בתקופות האחרונות, אגב, קודם לאירוע וגם כמובן עכשיו.

אמנון אלקלעי: אז זה בעניין הזה.

אמנון אלקלעי: פעילות כנגד מאפייני פשיעה בתחום הסמים והרכוש כמו שאמרנו, הוגשו גם כתבי אישום.

אמנון אלקלעי: אני לא חושב שזה כרגע, המספרים, אתה רוצה אני אומר אותם: 61 כתבי אישום בסמים, וזה במגזר, אנחנו מדברים כרגע על המגזר, 48% מעצרים, עליה ועוד רכוש.

אמנון אלקלעי: בצד זה גם יש התמודדות גם בתופעות של מדיי פעם יידויי אבנים.

אמנון אלקלעי: אנחנו רואים בעיקר נוער וילדים, גם בזה אנחנו מתמודדים איתם בצירי התנועה וזה גם בעניין הזה.

טלב אבו עראר: זה כל הזמן או חד פעמי?

אמנון אלקלעי: זה לא חד פעמי.

אמנון אלקלעי: זה משהו שקורה, מתרחש לא במספרים גדולים אבל זה מתרחש.

אמנון אלקלעי: גם זה ילד זורק זה עדיין מסכן מכוניות, ולכן אנחנו נוטים לזה בכובד ראש ומנסים להתמודד עם זה.

אמנון אלקלעי: גם פה חקרנו חשודים וכל מה שקשור בזה, גם הגענו לכתבי אישום אבל זה לא העיקר כי רובם זה נוער וילדים.

אמנון אלקלעי: ובצד זה גם עושים פעילות גם הסברה וגם מניעה.

אמנון אלקלעי: לגבי השאלה שלך לגבי הפרוטקשן זה דבר שעולה באזורי הנגב לא מעט.

אמנון אלקלעי: יש לנו יחידות שאמונות על העניין הזה.

אמנון אלקלעי: דווקא בפעם האחרונה שנפגשנו - - -

יואב קיש: אני אפילו שמעתי, אני לא יודע אם זה קשור ישירות לפרוטקשן, אבל היה גם בתקשורת את הנושא של החוק הבדואי, החוק של המשטרה, למי פונים, מה פונים.

יואב קיש: מכיר את זה, שמעת את זה?

טלב אבו עראר: - - -

אמנון אלקלעי: חג אלערב.

יואב קיש: אז בוא, גם על זה תוסיף, תתייחס גם לזה.

אמנון אלקלעי: בסדר אבל זה אני הייתי, אולי חברי הכנסת הבדואים פה יודעים יותר טוב ממני - - -

יואב קיש: לא, אבל בשטח מה קורה?

יואב קיש: יש מצב שאזרחים, כולל מהמגזר, מעדיפים לא לבוא למשטרה והולכים למקום אחר כי - - -

אמנון אלקלעי: יכול להיות שכן - - -

טלב אבו עראר: לא, זה לא קשור - - -

אמנון אלקלעי: הם עושים חג אלערב שלהם - - -

טלב אבו עראר: המשטרה תעשה את שלה וחג אלערב יעשה את שלו.

טלב אבו עראר: בדיוק ככה.

קריאה: מבחינת מגמה יש מגמה כזאת שאנשים לא מעדיפים ללכת למשטרה.

טלב אבו עראר: תשמע, יש כאלה אנשים - - -

מאיר כהן: אנשים לא מערבים את המשטרה, כל מי שמנסה - - -

טלב אבו עראר: המשטרה לא מרתיעה אותם, חג אלערב מרתיע אותם.

יואב קיש: אז אתה אומר שזאת בעית פנים של המגזר- - -

עאידה תומא סלימאן: כאשר אין אמון במערכת מסוימת פונים למערכת היותר מוכרת, היותר נגישה, אין מה לעשות.

יואב קיש: טוב, אז בוא תחזור רגע למה שהתחלת להגיד לגבי הפרוטקשן, זה לא קשור ל- - -

אמנון אלקלעי: האמירות האלה ב- - - אי אפשר להגיד שלא היה במרחבי הנגב גם פרוטקשן.

אמנון אלקלעי: זו עבירה שיש צורך לחשיפה.

אמנון אלקלעי: אני יכול לומר באמירה סגורה, לא שאני מתעלם מזה, שבדיון האחרון שהיינו עם השר וראשי ערים דווקא הם אמרו שתופעת הפרוטקשן כמעט ולא קיימת אבל עדיין אנחנו כל הזמן ערניים לעניין הזה, יש לנו יחידה ייעודית שזה תפקידה.

אמנון אלקלעי: כרגע אנחנו לא יכולים לזהות משהו שהוא כרגע רחב- - -

טלב אבו עראר: היה פעם מעמד למנהיגים הבדואים.

טלב אבו עראר: היום אין, ככה אתה אומר.

יואב קיש: לא הוא דיבר על משהו אחר עכשיו.

יואב קיש: טוב, רגע, פרוטקשן.

יואב קיש: כן.

אמנון אלקלעי: אני אעבור קצת אחרי הפעלת הכוח אני אדבר קצת בעניין הכוח.

אמנון אלקלעי: אני יכול לומר שבשנים האחרונות יש תגבור של תקנים במגזר הבדואי.

אמנון אלקלעי: סך כל בשלוש שנים האחרונות 140 תקנים הועברו לתחנות של המגזר הבדואי.

קריאה: הכוונה לדרום.

אמנון אלקלעי: לדרום.

אמנון אלקלעי: 100 תקנים לתחנות ועוד 40 למעטפת, ימ"רים וכאלה, בנוסף לזה.

מאיר כהן: אמנון, כמה מתוכם מהמגזר הבדואי שבמשטרה?

אמנון אלקלעי: שוטרים?

אמנון אלקלעי: לא הרבה.

אמנון אלקלעי: אנחנו מנסים לגייס שוטרים בדואים, זה מאוד קשה.

אמנון אלקלעי: בוא נגיד ככה - - -

יואב קיש: יותר קל בצפון אולי, להביא מהצפון לדרום?

אמנון אלקלעי: אנחנו גם מביאים לפעמים מהצפון, לפעמים - - - המנהלת המגזר הערבי שלנו ייעודה לגייס בני מיעוטים למשטרה.

אמנון אלקלעי: היא עושה מאמצים.

אמנון אלקלעי: אני אומר שזה לא פשוט, בודדים שבבודדים.

אמנון אלקלעי: אז אמרתי 140 תקנים הוספו לאזור הזה בשלוש שנים האחרונות.

אמנון אלקלעי: כ-100 תקנים ותחנות, רהט ותחנת עיירות הגדילה את היכולת שלה.

אמנון אלקלעי: בוא נגיד ככה, יש כוונה שלנו להקים תחנה נוספת בספטמבר במגזר הבדואי שהיא ב- - - אגב, וזה הכוונה גם אחרי הביקור שר של השר שהוא אמר את זה.

אמנון אלקלעי: והכוונה שלנו להקים תחנה נוספת במגזר הבדואי שתחצה את גזרת עיירות שהיא גזרה גדולה שם, יש לנו שתי תחנות עיקריות.

אמנון אלקלעי: יש גם בדואים באזור דימונה ובערד ובכו', אבל רוב הגזרה של המגזר הבדואי זה רהט ועיירות.

אמנון אלקלעי: היא תחצה את גזרת עיירות לשתיים והיא תאפשר נוכחות יותר גדולה, יותר אזורי סיור, יותר חקירות, יותר חודשים.

אמנון אלקלעי: וזה הכוונה שלנו, עד ספטמבר אנחנו בתהליך של פעילות עניפה בעניין הזה ומאומצת בכדי להקים תחנה נוספת במגזר הבדואי שמיקומה ברהט והיא תתן מענה לגזרה הדרומית שלה.

קריאה: אם אפשר רק להוסיף שמדובר לאחר 15 שנה שלא הוקמה תחנה במגזר הבדואי בדרום מדובר בתחנה ראשונה שתוקם השנה - - -

יואב קיש: ברהט בסוף אתה אומר - - -

אמנון אלקלעי: תוקם בערוער.

אמנון אלקלעי: יש לנו שתי תחנות כרגע, רהט ועיירות שהן התחנות המרכזיות ואנחנו - - -

יואב קיש: יש שטח כבר?

אמנון אלקלעי: כן.

אמנון אלקלעי: אנחנו כבר ישבנו עם כל הרשויות - - -

טלב אבו עראר: תיקון, לא ערוער, ערערה בנגב, עתרנו לבג"ץ ושינינו את השם.

טלב אבו עראר: אתם ממשיכים להגיד ערוער כי זה שם יהודי.

טלב אבו עראר: ערערה בנגב.

טלב אבו עראר: תדייקו.

אמנון אלקלעי: אחלה.

יואב קיש: לך לבג"ץ על שימוש בשם.

יואב קיש: נו בוא, בסדר.

קריאה: ערערה בגליל יש גם?

יואב קיש: נא לסיים - - -

אמנון אלקלעי: מה שאני אומר שיש מאמץ.

אמנון אלקלעי: אני חושב שהנוכחות המשטרתית הנוספת היא תתן משקל רב לעניין הזה.

אמנון אלקלעי: אכן לא הקימו תחנה מ-2004.

אמנון אלקלעי: ב-2004 הקימו את רהט, ב-92' הקימו את עיירות ויש תחנה להקים תחנה נוספת עכשיו.

יואב קיש: אני רק רוצה שתתייחס ב- - - זו כי אני מבין על הנושא של פתיחת תחנה בספטמבר.

יואב קיש: הנושא שמעניין אותי, רק תגיד כמה מילים על הפעילות המיוחדת שהתחלתם בעקבות האירועים.

אמנון אלקלעי: בעקבות האירועים הקמנו מפקדה שהיא - - - מרחב הנגב יחד עם מג"ב שעיקרה סיורים בצירים, נוכחות בצירים.

אמנון אלקלעי: יש מוקדים של הצירים.

אמנון אלקלעי: חוץ מזה אנחנו לקחנו, אני לא רוצה להרחיב פה, אבל לקחנו פעילות יזומה שלנו כלפי עבריינות ואנחנו מכבידים או יוצרים מאמץ נוסף מעבר למאמצים שציינתי לך קודם בכדי להגיע לאותם עבריינים ולמצות איתם את הדין.

אמנון אלקלעי: אני לא רוצה בצד הזה - - -

יואב קיש: אוקיי.

יואב קיש: עכשיו מבחינת משאבים וניידות ונוכחות ו - - -

אמנון אלקלעי: אנחנו הגברנו את הנוכחות שלנו בצורה משמעותית.

אמנון אלקלעי: פשוט ריכזנו מאמץ - - -

טלב אבו עראר: יש מחסור בכוח אדם שם.

טלב אבו עראר: אני ישבתי עם - - -

יואב קיש: לא להתפרץ, אתה תקבל את הזמן שלך.

יואב קיש: אני רוצה לשאול אותך שאלה, אתה אומר ריכזת מאמץ.

יואב קיש: השאלה אם זה מאמץ שהוא מתמשך ויכול להתמשך או שאתה רואה שזה מאמץ נקודתי שעוד חודשיים שלושה נמצא אותו נעלם?

אמנון אלקלעי: נכון לעכשיו אני לא רוצה לנקוב כי זה בכל אופן ריכוז - - -

יואב קיש: לא עלה מפעילות המודיעינית, הפעילות היזומה בשטח.

אמנון אלקלעי: הפעילות היזומה בצירים, שוב, אני אומר, זה מאמץ לתקופה, זה לא מאמץ שאפשר להמשיך אותו לכל הזמן, הוא על חשבון גזרות אחרות, הכל תלוי פר הערכת מצב.

אמנון אלקלעי: אם מחר תהיה מתיחות משמעותית במקום אחר אז זה יכול לשנות את תמונת המצב.

אמנון אלקלעי: אבל אני חושב שלצד המפקדה הזאת שהוקמה שהיא מיועדת לתת מענה אד הוק, הפעולות שאנחנו עושים גם לגבי עיבוי המערכים, גם לגבי מימוש התקנים, גם לגבי בנייה של תחנה היא תתן עוד מרחב.

אמנון אלקלעי: בטח שחסר כוח אדם, אני תמיד אומר את זה ותמיד כולנו אומרים את זה, אבל אני מנסה לומר מה הפעולות שנעשות.

אמנון אלקלעי: זה הפעולות שאנחנו עושים כרגע.

אמנון אלקלעי: העיר פה פיני ובצדק, יש חוץ מתחנת עיירות ותחנה רהט יש לנו נקודות.

אמנון אלקלעי: נקודות זה יחידות ת"פ תחת פיקודה של התחנה גם בשגב שלום גם בתל שבע וזה העיקרים שבהם.

אמנון אלקלעי: שאר המקומות זה 13 מש"קים, אנחנו פזורים גם במש"קים בפזורות.

אמנון אלקלעי: זה ת"פ התחנה.

אמנון אלקלעי: זה נותן ביטוי נוסף לפיזור שוטרים בשטח.

יואב קיש: השאלה אם גם אותם צריך לעבות באופן קבוע לא רק - - -

אמנון אלקלעי: באופן טבעי אנחנו מאמינים שנעשה תחנה שמפצלת את העניין הזה ונגביר את אזורי הסיור, זה כמות הניידות שמסתובבות בשטח ואת הבלשים ואת היס"מ, אנחנו נגביר את הנוכחות בצורה משמעותית.

יואב קיש: טוב, מאה אחוז.

יואב קיש: אני הבטחתי לך חברת הכנסת עאידה תומא סלימאן אז בבקשה, עם שאלה ספציפית לאירוע שהיה, בבקשה.

עאידה תומא סלימאן: אם אפשר מעבר לשאלה כבוד היושב ראש כי ב-10:00 אני חייבת להתחיל את הדיון בוועדה שלי.

עאידה תומא סלימאן: אני חושבת המקרה הספציפי הזה וכינוס הוועדה מעיד על גישה כללית לצערי הרב.

עאידה תומא סלימאן: כל הנושא של פשיעה ופשיעה חמורה, ואני מתחילה לקרוא לה מעכשיו פשיעה ולא אלימות.

עאידה תומא סלימאן: כי לקרוא לזה אלימות אני חושבת שאנחנו טועים.

עאידה תומא סלימאן: במקרה הספציפי זה פשיעה ורוב המקרים האלה מעורבים בהם אנשים שמוכרים למשטרה שיש להם רקע פלילי שהיו צריכים לטפל בהם בהרבה נושאים אחרים גם מעבר.

עאידה תומא סלימאן: אני חושבת שחשוב להגיד את זה כדי לא להפוך את זה לעניין תרבותי או משהו אחר.

עאידה תומא סלימאן: כל עוד גישת המשטרה היא גישה ביטחוניסיטית לטיפול בפשיעה הזו בתוך האוכלוסייה הערבית, שכל עוד שהיא תחת קונטרול כזה ככל שהיא נמצאת בתוך הכפרים הערבים אז בסדר.

עאידה תומא סלימאן: ברגע שהיא גולשת החוצה, כמו המקרה הזה, ברגע שהיא יוצאת לצירים המרכזיים או שחס וחלילה היא עלולה לפגוע מחוץ לאוכלוסייה אז המדינה מתעוררת, אז יש בעיה, אז צריך לכנס ישיבות - - -

יואב קיש: חברת הכנסת עאידה תומא סלימאן, אני מבין שאת בשיא, אני לא יכול שלא להגיב, אני מתנצל.

יואב קיש: עשינו בוועדה הזו, ואת שותפה היית לדיון הזה, זה לא שהמדינה מתנערת מאחריות למאבק בפשיעה.

יואב קיש: עשינו לפני הדיון הזה - - - את צודקת לחלוטין בזה שאין ספק שהמקרה הזה גדש סאה ועלה לרמה אחרת בעניין הזה, אבל אני אומר לך שיש מאמצים רבים של המנגנונים, במיוחד במשטרה, ואת שותפה למהלך, או לפחות מהוועדה הזו ודיברנו על זה לפני מספר חודשים ויש פה אנשים שהיו בישיבה, ולכן אני אומר רק במילה אחת שלא ישתמע כאילו לא עושים כלום.

יואב קיש: יכול להיות שלא עושים מספיק, אפשר לתת ביקורת, אבל עושים.

יואב קיש: בבקשה.

עאידה תומא סלימאן: אני לא אמרתי שלא עושים, אני אמרתי שצריך שינוי בצורת החשיבה ובנקודת המוצא בטיפול בבעיה.

עאידה תומא סלימאן: כלומר, אם לא מסתכלים על זה בדיוק כבעיה והמשטרה לא מסתכלת על עצמה כנותנת שירות ומבטיחה את האזרחים, כלל האזרחים, כולל האוכלוסייה הערבית ולא שולטת במצב באוכלוסייה הערבית - שום דבר לא ישתנה.

עאידה תומא סלימאן: במקרה הספציפי ששודר נודע לי שהאבא של החתן התקשר לתחנה ואמר שהוא חושש ודיבר עם המפקד שעלולים להצטרף לשיירה של הבאת הכלה ממקום המגורים שלה כל מיני אנשים עם רקע פלילי שעלולים להתחיל בעניין של יריות והוא לא רוצה בכך.

עאידה תומא סלימאן: והרגיעו אותו ואמרו לו שיהיה בסדר ושאין מידע כזה.

עאידה תומא סלימאן: ולאחר שהיו היריות הייתה, לפי מה שנאמר לי, ואני סומכת על הבנאדם שאמר לי, שהייתה גם תלונה ובכל זאת המשטרה לא זזה.

עאידה תומא סלימאן: ורק ברגע שהתפרסם כל המקרה הזה המשטרה הגיעה ועצרה את החתן.

עאידה תומא סלימאן: ורק לאחר שהתחיל לצאת שבעצם הייתה תלונה שלא נחקרה ולא נעשה איתה כלום שוחרר החתן.

עאידה תומא סלימאן: אני רוצה לדעת האם זאת צורת הטיפול האמיתית שהייתה, מה היה בעניין הזה ולמה היחס הוא - - - חבר הכנסת קיש, יושב ראש, זה בדיוק מעיד על מה שאמרתי בהתחלה.

יואב קיש: בסדר, בוא נשמע התייחסות שלו.

עאידה תומא סלימאן: ודבר נוסף רק ברשותך.

עאידה תומא סלימאן: לא צריך רק לאבטח את הצירים המרכזיים.

עאידה תומא סלימאן: צריך לאבטח את האזרחים גם היהודים וגם הערבים שעוברים בצירים האלה.

עאידה תומא סלימאן: אבל גם ובעיקר צריך לאבטח את אלה שסובלים יום ולילה, ואתם יודעים שהם סובלים יום ולילה וקיימות היריות האלה וההשתוללויות של אנשים עם רקע פלילי בתוך הכפרים.

עאידה תומא סלימאן: הצורך הוא בלהיות פנימה, בלשלוט פנימה ולאבטח את האזרחים ולא רק לשלוט בתוככם תעשו מה שבא לכם.

יואב קיש: טוב.

יואב קיש: תודה.

יואב קיש: אני מבקש רק לשמוע אם באמת הייתה תלונה והתייחסות לאיך היא טופלה ו- - -

אמנון אלקלעי: אני אענה עקרונית ואחרי זה גם אנחנו צריכים, בוא נגיד ככה, זה עדיין בחקירה ועדיין צריכות להיות פה רגישויות אחרות שאנחנו לא - - - ראשית היה הטלפון של האבא, זה נכון.

אמנון אלקלעי: שנית, לפי מה שמתואר פה - - -

יואב קיש: למי?

יואב קיש: למפקד?

יואב קיש: זה הגיע ישירות ל- - -

אמנון אלקלעי: אני אענה.

אמנון אלקלעי: הוא לא דיבר עם המפקד נקודה.

אמנון אלקלעי: מבחינתו הוא התקשר למפקד הנקודה, הוא לא דיבר איתו, הוא דיבר עם מישהו אחר, עם שוטר.

אמנון אלקלעי: לא לפי מה שהיא סיפרה, לחלוטין לא.

אמנון אלקלעי: הוא אמר שהוא מוטרד שיבואו אנשים וירו.

טלב אבו עראר: ככה היא סיפרה גם.

עאידה תומא סלימאן: ככה סיפרתי.

יואב קיש: חבר'ה, סליחה, תנו לו לענות.

יואב קיש: שמענו, בוא נשמע אותו, הכל בסדר.

עאידה תומא סלימאן: אבל ככה סיפרתי, למה הוא אומר לא בדיוק כמו שהיא סיפרה.

יואב קיש: תני לו רגע לסיים את דבריו, אולי הוא היה באמצע משפט ואחרי זה נשמע.

יואב קיש: כן.

אמנון אלקלעי: לא, את תיארת שהוא אמר שישתלבו לשיירה וזה לא מה שנאמר אבל אני כרגע לא ארחיב מעבר לזה.

יואב קיש: הייתה שיחת טלפון מהאבא של החתן זה - - - כן.

אמנון אלקלעי: הייתה שיחת טלפון מהאבא של החתן כלפי שוטר על החתונה הספציפית הזאת, שהוא מוטרד מהחתונה הזאת שהוא אמר, אני צופה את זה.

אמנון אלקלעי: זה דבר שגם ידוע וגם פורסם.

אמנון אלקלעי: ואכן היו שם ניידות ואכן - - - אירוע הירי, אגב, בוצע גם איזשהו מרדף, אני לא ארחיב את זה כאן.

אמנון אלקלעי: אירוע הירי היה בתהליך של נסיעה של כל השיירה להעביר את הכלה בכלל ממקום אחר ובמהלך הדבר הזה הם עשו ירי גם בשגב שלום וגם בעיקר בכביש בצומת וואגן.

אמנון אלקלעי: זה העובדות.

אמנון אלקלעי: עכשיו אני גם אגע באמירה הכוללת שהיא גם אמרה- - -

יואב קיש: לא, רק לגבי הטיפול של התלונה אתה לא יכול להתייחס, זה בחקירה?

אמנון אלקלעי: היום זה בחקירה.

אמנון אלקלעי: חלק מהדברים נמסרו, גם לא בטוח שאותם אנשים שהתקשרו לא התכוונו לעשות את זה פה בפורום כזה.

אמנון אלקלעי: אם אני רומז פה איזה עניין, לכן בוא נשאיר את זה כך - - -

יואב קיש: אז מה שרק אני מסכם כי אנחנו לא נכנס יותר לעומק של העניין הזה - אתה אומר, אכן הייתה פנייה למשטרה, הנושא ייבדק וייחקר.

יואב קיש: מדוע ומהות הטיפול תהיה על זה בדיקה מעמיקה שלכם.

יואב קיש: אתה אומר שזה רגיש ואתה לא רוצה לפרט יותר.

אמנון אלקלעי: לא רוצה כרגע.

יואב קיש: אוקיי, תמשיך.

אמנון אלקלעי: הדבר השני, לגבי העניין עצמו.

אמנון אלקלעי: לעניין עצמו - - -

עאידה תומא סלימאן: אני מבינה - - -

יואב קיש: רגע, עכשיו הוא מדבר מהותית.

עאידה תומא סלימאן: זהות המתלונן היא עניין רגיש אבל התנהגות המשטרה, סליחה, היא לא עניין רגיש.

עאידה תומא סלימאן: צריך לדווח מה עשתה המשטרה במקרה הספציפי.

אמנון אלקלעי: אמרתי לך שניגשו ניידות, אפילו בוצע בשלב מסוים מרדף אחרי רכבים, בסדר?

אמנון אלקלעי: ניגשו ניידות, שמעו ירי, לא ראו ירי, בוצע מרדף אפילו באחד המקומות כלפי - - -

יואב קיש: לא, השאלה אבל אם בעקבות לא משנה מתלונן, השאלה, ברגע שמגיעה שיחה כזו איך אתם מטפלים בהתראה כזו ומה עושים.

אמנון אלקלעי: שיחה כזאת יחסית - - -

יואב קיש: לא, אבל זה פנים משטרתי, בזה היא צודקת.

יואב קיש: היא אומרת מה הנוהל המשטרתי.

אמנון אלקלעי: הנוהל המשטרתי, כמו שאמרתי לך, עושים מודל חתונות, אנחנו ניגשים שם, עושים סיורים במקום, מדברים עם האבא והחתן, מנסים לסכל את זה קודם כל - -

יואב קיש: המהלך הזה קרה לחתונה הספציפית הזו?

אמנון אלקלעי: - - אם יודעים קונקרטית שזה פלוני אלמוני יורה אז ברור שעושים כלפי פלוני אלמוני - - -

יואב קיש: לא, אני מדבר לפני, מדברים בשלב המניעה.

אמנון אלקלעי: בשלב המניעה יש לנו - - -

יואב קיש: בשלב המניעה במקרה של החתונה הזו אחרי שהייתה התראה ממישהו, לא משנה עכשיו, האם אתם עשיתם פעולות באותה- - -

אמנון אלקלעי: ביצעו סיורים.

יואב קיש: לא סיורים.

יואב קיש: גם כולל שיחות עם נכבדים או עם גורמים מסויימים.

אמנון אלקלעי: אני לא יודע את כל השיחות שעשו.

אמנון אלקלעי: עשו שיחות עם המשפחה, כמובן, שהיא בעצמה עושה - - -

יואב קיש: מה שאני מנסה להגיד שכשאתה אומר שאתה בודק את הדבר הזה מבחינת ההליך המשטרתי, פחות על הנושא של מי הגיש תלונה, מתי הגיש תלונה ואיך הגיש תלונה.

יואב קיש: הגיע מידע, תקרא לו מודיעיני אפילו מצידי.

יואב קיש: בסיטואציה הספציפית של החתונה הזו, האם נעשה מהלך שהייתם עושים בחתונות אחרות כמו שתיארת על אותן 44 חתונות.

יעקב אבקין: בוקר טוב.

יעקב אבקין: באירוע הספציפי, שאנחנו לא רוצים להתייחס אליו יותר מדיי, אנחנו מדברים על התראה בלבד, זה לא מידע מודיעיני, לא מדברים פה על מי, מתי ואיפה.

יעקב אבקין: בעצם אפשר לקבל התראה כזאת כמעט בכל אירוע חתונה.

יעקב אבקין: ברור שכמעט בכל אירוע חתונה יכול להיות מצב שיהיו יריות.

יעקב אבקין: כשמגיע המידע הספציפי על אדם מסוים או על קבוצה מסוימת המשטרה כן מזמינה אותם, מסבירה להם מה המשמעות של ירי וסוג של סיכול כזה.

יואב קיש: במקרה הזה זה לא נעשה כי לא היה מידע כזה.

יעקב אבקין: במקר הזה זה לא נעשה, דיברו באופן כללי שיכול להיות אירוע ירי.

יעקב אבקין: שוטר קהילתי יום לפני הגיע למקום, סייר, היה במקום, דיבר על זה שאסור שזה יקרה וזה מה שאפשר לעשות במידה ואתה מקבל אירוע - - -

עאידה תומא סלימאן: כשטורחים ומתקשרים - - -

יואב קיש: רגע, הוא רוצה להתייחס לנושא המהותי עכשיו.

עאידה תומא סלימאן: מדברים שאין שיתוף פעולה אבל כשיש התרעה רוצים דברים יותר ספציפיים.

עאידה תומא סלימאן: חסר שיחזיקו לכם את ה - - - ביד, ימסרו - - -

יואב קיש: חברת הכנסת עאידה תומא סלימאן, אי אפשר, לא, קודם כל תביני שאנחנו מדברים על נושא רגיש מאוד ויש לו משמעויות כולל להיות אם יאמרו פה דברים שלא צריכים להאמר.

יואב קיש: אז אני מנסה קודם כל טיפה במקום הזה להוריד את הלהבות.

יואב קיש: זה אחד.

יואב קיש: ולא להכנס לפרטים שיכולים לפגוע בכל מיני אנשים בסיטואציה הזו.

יואב קיש: מה שכן, ובזה אני מקבל את ההערה שלך זה לשמוע איך המשטרה מתמודדת בסיטואציה כזו, ומה שהוא תיאר לך, לפחות כרגע עושה שכל מבחינתי.

יואב קיש: למה אני מתכוון עושה שכל?

יואב קיש: אם יש מידע מודיעין קונקרטי על אדם מסוים שהוא הכתובת אז הולכים לכתובת, וזה מה שהוא אמר לך.

יואב קיש: הוא אומר שבמקרה הזה זה לא היה ואז היה מהלך יותר כללי.

יואב קיש: ברור שהוא פחות אפקטיבי אבל מה את רציתי שהם יעשו?

יואב קיש: הוא אומר שהיה שוטר קהילתי שהגיע בעקבות העניין הזה.

יואב קיש: בסדר, אני מבקש, אני לא רוצה לעסוק יותר בהתראה הנקודתית, אני מבקש לחזור לנושא הכללי שהעלתה חברת הכנסת עאידה תומא סלימאן.

אמנון אלקלעי: היא צודקת ואנחנו רואים עין בעין איתה בהקשר לפעילות בתוך היישובים.

אמנון אלקלעי: אנחנו חושבים שאכן צריך לעשות פעילות יותר בתוך היישובים.

אמנון אלקלעי: בשביל זה אנחנו גם מעבים את הפעילות שלנו ואת הנוכחות שלנו בתוך היישובים.

אמנון אלקלעי: בשביל זה ביקשנו להקים עוד תחנה בתוך היישובים והיא צודקת לחלוטין ואנחנו חושבים שזה אכן כך צריך להיות.

יואב קיש: אני חושב שזו תשובה טובה.

יואב קיש: מאיר לפני שאתה אני רוצה לשמוע את פיני בדש, ידידי, מועצה מקומית עומר, ראש המועצה, בבקשה.

יואב קיש: אני רוצה לשמוע - - - כמו ששמעתי - - - אני רוצה לשמוע גם אותו.

2183: קודם כל אני שמח שהסרטון הזה הופץ כי זה דבר שבשגרה.

2183: אנחנו בכלל לא מופתעים, גם מאיר כהן לא מופתע כי גם הוא נוסע על הצירים האלה ועל הכבישים האלה.

2183: נושא הירי בחתונות הוא דבר שכיח, אנחנו שומעים את זה כמעט - - - בימי שישי זה בכלל, זה תרגילים גדודים מסביבנו והכדורים מגיעים לעומר.

2183: לפני שבועיים פגע כדור בסלון של בית, לפני כן חדר למכונית ולפני כן חדר עוד פעם לסלון של בית.

2183: מתקשרים ומתלוננים ולא יודע, או שהחליטו, אני באמת עובד מאוד מאוד צמוד עם המשטרה, אנחנו עובדים בשיתוף פעולה, אנחנו באותו צד.

2183: אבל קורים מקרים, אתה יודע, שאומרת לי תושבת שהיא התקשרה לאיזה קצין והוא אמר לה "זה נגב, תתרגלי".

2183: לא רוצים להתרגל.

2183: ויש פה בעיה של רתיעה.

2183: אין ענישה בכלל.

2183: אם היה מרדף אחרי רכב גנוב שידעו שיש בו נשקים, הוא נכנס בטעות לעומר והוא נכנס בטעות לרחוב ללא מוצא ונעצרו וברחו, תפסו אותם, והיו שלושה נשקי אם 16 בפנים.

2183: ואחר כך הקצין משטרה אומר לי, תקשיב, בערב שלחו למעצר בית, בערב.

2183: בריחה ממשטרה, רכב גנוב, שלושה נשקים, יצאו למעצר בית.

2183: ראש רשות נעצר קודם כל השבוע במעצר.

2183: שבוע במעצר.

2183: איפה הפרופורציות אני עוד לא מבין.

2183: והחוק, הסתבר לי כי אני כל הזמן טענתי שצריך להיות חוק מינימום לשופטים כמו שהייתה פעם בריחה ממשטרה, לפני כמה שנים, ועבר חוק שמי שבורח מניידת משטרה זה שנתיים מאסר.

יואב קיש: אין מינימום.

יואב קיש: עם ההיכרות שלי עם המשפט הישראלי, פיני, יש פה עורכי דין - - -

2183: לא משנה, ברגע ש- - - הבריחה מהמשטרה - - -

יואב קיש: לא, אבל הנושא של מינמום שאתה אומר הוא משהו מאוד בעייתי, בדרך כלל כמעט לא נמצא, רק במקרי קצה, וכמעט ואין מקומות שבהם, וגם כשיש מינימום יגידו לשיקול השופט.

יואב קיש: מאוד נזהרים מזה.

2183: אתה יודע מה קורה היום?

2183: החוק אומר עד שנת מאסר - -

יואב קיש: על מה?

2183: - - מי שירה בחתונה, מי ש- - - רכב גנוב, מי שנתפס עם נשק - - -

יואב קיש: זה נושא שדיברנו לפני שנכנסת.

יואב קיש: אבל איך על הרכב הגנוב, על הבריחה וכל זה שחררו אותו?

2183: זה נראה עד שנת מאסר זה סביר.

2183: השופטים בדרך כלל לא נותנים מאסר במקרים האלה.

2183: המקרים החריגים האלה - - - סבירים, בפרופורציות.

2183: עכשיו מה זה אומר?

2183: זה אומר שאין ענישה אז הפשיעה משתלמת.

2183: אין מה לעשות, אין ענישה, אין הרתעה ואם שופט אומר לי, תשמע הגיע אליי בחור 40 פעמים נתפס גונב רכב, 40 פעמים, כשתופסים 5%, ולא ישב יום אחד בבית סוהר.

2183: זה לא הגיוני.

יואב קיש: איך זה יכול להיות?

יואב קיש: זה לא מסתדר לי.

2183: הבעיה זה לא הם, הבעיה זה בתי המשפט.

2183: אני כל הזמן תוקף את בתי המשפט כי זה מגוחך מה שהולך.

2183: אתה תראה ענישה, לא נעים להגיד אני אגיד את זה גם בחדר הזה, לפעמים יש לי תחושה שגם השופטים מפחדים.

2183: אני רואה פסקי דין ואני לא מצליח להבין אותם, אני אומר, יכול שגם הם מפחדים, הם בני אדם.

2183: לא סביר.

2183: ואני אומר את זה כמילה קשה, חלק גדול מהם גרים אצלי ואני אומר להם את זה ביום יום.

2183: יש לי תחושה, אין לי הסבר אחר, מענישה מטורפת בעניין הזה.

יואב קיש: 40 מקרים של - - - שווה ספציפית לראות את המקרים האלה כי מה שאתה מתאר, שני המקרים האלה נראים לי הזויים.

2183: אתה רואה חבר'ה צעירים בני 20 פלוס עם מכוניות של מיליון וחצי שקל, 1.2 מיליון שקל.

2183: אתה יודע, היום יש ב.

2183: מ.וו חדשים עם חלונות נפתחים, דלתות כלפי מעלה ואני אומר, רגע, איפה.

2183: אני יום אחד התעמתתי עם איזה בחור שמגיע לדואר אצלי, עולה על המדרכה, כמעט נכנס לסופר עם האוטו עם ג'יפ ב.

2183: מ.וו.

2183: נסע רוורס, כמעט דרס אותי וברח.

2183: לקחתי את המספר.

2183: אחרי שבועיים שצעקתי מה קורה, מה קורה אמרו לי אוקיי, זה על שם מישהי בת 84 מתל שבע.

2183: התקשרתי לגובה הראשי של מס הכנסה, במקרה גר אצלי, אמרתי לו, תקשיב, יש לי פה מישהי בת 84 עם ב.

2183: מ.וו שעולה איזה מיליון פלוס.

2183: איך זה יכול להיות?

2183: הוא אמר תן לי את השם, אני רוצה לבדוק את זה.

2183: אמרתי לו, היא גרה בתל שבע.

2183: אתה יודע מה הוא אמר לי?

2183: תלך תסע אתה לתל שבע.

2183: זה התשובה שקיבלתי.

2183: אז מה התחושה שלי?

2183: שיש פה מדינה בתוך מדינה.

2183: חלק גדול מאוד מהרכבים נוסעים עם מספרים - - - יש לנו מערכת שמצלמת את כל הרכבים.

2183: אתה רואה מספר אוטו בכלל לא תואם למספר סוג הרכב.

2183: כל הרכבים שאנחנו - - -

קריאה: - - -

יואב קיש: מעניין אותי, מה אתה רוצה, הוא מדבר מהשטח, זה דברים שאני לא מכיר, אני רוצה לשמוע.

2183: זה הכל מתחיל בזה ואז אתה רואה שהמספר בכלל לא תואם לסוג הרכב ברגע ש- - -

טלב אבו עראר: זה הרצאה- - -

יואב קיש: טלב, בסדר.

2183: רגע, טלב, בוא - - -

יואב קיש: בסדר, הוא יסיים עוד רגע.

2183: - - - ברגע שנוסעים - - -

חיים ילין: טלב, אם אתה רוצה שיפתרו את הבעיה תקשיב.

2183: זה לטובת, תאמין לי, אתה יודע כמה טלפונים קיבלתי מהמגזר, אנחנו - - - בתל שבע - - -

יואב קיש: פיני, נא לסיים.

2183: ברגע שעוקפים מימין ומשמאל ובזה כשאתה נוסע באיילון אתה רואה מישהו - - -

יואב קיש: פיני נא לסיים, שורה תחתונה מבחינתך.

2183: שורה תחתונה - ברגע שנוסעים איך שרוצים בכבישים, ברגע שבונים איפה שרוצים ומה שעושים, ברגע שלוקחים פרוטקשן, ברגע, ברגע, אתה מגיע שאתה יורה ברחובות הראשיים, אתה יורה בצמתים הראשיים.

2183: העבודה זה טיפול שורש, זה לא רק משטרה, זה תהליך של תכנית.

2183: זה תחנות, זה נכון, צריכה להיות גם יותר ענישה, חקיקה.

2183: יש פה מהלך, תכנית מסודרת ואסור שזה יהיה כיבוי שריפות לשבוע שבועיים, חייב להיות מתמשך.

יואב קיש: תודה רבה.

יואב קיש: חבר הכנסת מאיר כהן.

מאיר כהן: אדוני היושב ראש - - -

2183: ועוד משפט אחד בנושא איסוף נשק - חבר'ה זה לא מכת מצרים וגזירה משמיים.

2183: אם ברגע שיראו מהמגזר שהמשטרה באמת נחושה באיסוף נשק היא תתחיל לקבל הרבה הרבה מודיעין וגם אתם בטוח שאתם גם רוצים את זה.

טלב אבו עראר: אתה רואה שהיא נחושה?

2183: עדיין לא.

2183: אם היא תהיה נחושה הם יקבלו הרבה מאוד - - -

יואב קיש: למה היא לא נחושה?

2183: כי היא לא נחושה.

2183: אני רוצה להגיד לך שאני הפניתי בחור לא משנה מאיפה שאמר לי שהתקשר למשטרה, מזדה 3, ארבעה נשקים מוציאים ברחוב - - -

יואב קיש: ולא נעשה כלום.

2183: אמרו לו תבוא לתחנה להגיש תלונה - - - עם מי לדבר עכשיו.

2183: בשבוע האחרון הוא נצמד למשטרה, אספו 60 כלי נשק.

2183: זאת אומרת, הם בעצמם יגידו מי ברגע שיראו שיהיה פתרון.

יואב קיש: בבקשה, מאיר כהן.

מאיר כהן: אדוני היושב ראש, חבריה.

מאיר כהן: אני רוצה להגיד שהמצב הוא הרבה יותר חמור ממה שאנחנו מתארים אותו, שיהיה ברור.

מאיר כהן: אני נוסע כל יום על כביש 25.

מאיר כהן: גם אבו עראר נוסע בכביש 25, אבל אי אפשר לפתור את הבעיה רק בשיח של משטרה ושל שוטרים וכו' וכו'.

מאיר כהן: הבעיה הרבה יותר עמוקה.

מאיר כהן: א' אני רואה בעבריינות הזאת מיעוט בתוך החברה הבדואית, אבל העבריינות הזאת, אדוני היושב ראש, היא התרסה.

מאיר כהן: היא התרסה.

מאיר כהן: היא החלטה שאנחנו מקימים מדינה בתוך מדינה.

מאיר כהן: בצר לנו, לא בצר לנו, אבל זאת התרסה.

מאיר כהן: החבר'ה האלה שיורים בכבישים הם לא יורים כי סתם בא להם.

מאיר כהן: הם יורים בכבישים להגיד רבותיי, אנחנו זאת המדינה שלנו, זה הטריטוריה שלנו ואנחנו נעשה מה שאנחנו רוצים.

מאיר כהן: אני משוחח עם האנשים האלה, האנשים האלה יושבים אצלי בבית, הם השכנים שלי, הייתי 10 שנים ראש עיריית דימונה ושש שנים יושב ראש הרשות לפיתוח הנגב.

מאיר כהן: ופיני מכיר את הפעילות, פעלנו ביחד.

מאיר כהן: ויצרנו שיח יוצא מן הכלל.

מאיר כהן: שיהיה ברור, אנחנו לא מתנהגים שם כריבון.

מאיר כהן: הריבונות הישראלית לא חלה ביישובים הבדואים בנגב, לא לטוב ולא לרע, שיהיה ברור.

מאיר כהן: יש 5000 ילדים בדואים מגיל שלוש שלא נמצאים במערכת החינוך.

מאיר כהן: שיהיה לכם ברור, ה-5000 ילדים האלה זה היורים הבאים, זה הנוסעים, המתפרעים הבאים.

מאיר כהן: והמשטרה תציב כמה שתציב על הצירים, אם העבודה לא תהיה בתוך היישובים, בתוך מערכות החינוך, בתוך בתי המשפט.

מאיר כהן: פיני, אתה צודק, שופטים לא עושים דיי ושופט אצלך, אתה יודע מה, אני לא יודע למה שרפו לו את האוטו, צריך לבדוק, אתה זוכר את הסיפור אצלך בעומר.

2183: אני אגיד לך בדיוק אחר כך למה.

מאיר כהן: לכן אני אומר, כשאנחנו מתייחסים לבעיה הזאת יש שני דברים.

מאיר כהן: ההחלטה, וזה מה שצריך, אדוני, לצאת מהוועדה, לקרוא למדינת ישראל להתנהג כריבון.

מאיר כהן: הנגב הוא לא שטח אקס טריטוריאלי, אין שתי מערכות חוק.

מאיר כהן: אף אחד בדימונה לא יוצא בחתונה ויורה, ואף אחד בירוחם לא יורה.

מאיר כהן: אבל השתרשה איזה תרבות שאנחנו מסכימים איתה.

מאיר כהן: ואני מצפה, אלקלעי, שאני מעריך אותך מאוד ולא היה איש טוב ממך שהמשטרה תשלח ברוב הגינותך, אני מכיר אותך, הוא היה מפקד תחנת דימונה, אבל אני אומר, אם מישהו מתקשר ואומר לכם שיכול להיות שירו בחתונה בדימונה הרי אתם מיד תציבו שוטר.

מאיר כהן: אבל בגלל שאתם יודעים שזאת תרבות במגזר הבדואי אז אתם משערים שירו אבל אם אין לכם איזה משהו ספציפי לא תלכו.

מאיר כהן: לא אם מישהו מתקשר ואומר שיכול להיות שירו, שני שוטרים צריכים להיות שם.

מאיר כהן: וכשתופסים אותם ומטפלים בהם בפעם הבאה הם יחשבו.

מאיר כהן: יש זריקת אבנים בציר, אדוני היושב ראש, זה דבר איום ונורא, כשאני מספר את זה, זה לא שאנחנו נוסעים על צירים ביהודה ושומרון.

מאיר כהן: תושבי דימונה ותושבי ירוחים ותושבים מערוער ותושבים מהפזורה מפחדים לנסוע בכבישים.

מאיר כהן: כי כשמישהו זורק אבן אז הוא לא בטוח שזה רק אוטו מדימונה, זה יכול להיות אוטו מאבו סול, זה יכול להיות - - -

טלב אבו עראר: לא כל יום.

מאיר כהן: לא כל יום, בוודאי.

מאיר כהן: זה לא משנה, חבריה, מספיק שזה קורה פעם בשבוע, זאת תחושה מאוד קשה, לכן אני אומר.

מאיר כהן: א' אני מצר על כך ואני מבקש שירשם בפרוטוקול כי היו צריכים להיות כאן יאיר מעיין והרשות לפיתוח הבדואים היו חייבים להיות כאן.

מאיר כהן: הם אלה היום, לצד המשטרה, שמתכננים את כל הפעילות.

מאיר כהן: ויש להם מה להגיד לטוב ולרע.

מאיר כהן: לכן אני אומר, אדוני היושב ראש, צריך להיות ברור, צריכה להיות סדרה של דיוני המשך עם יד על הדופק, עם הזמנה של כולם, גם של אנשי משרד החינוך שיסבירו למה 5000 חבר'ה לא נמצאים, של משרד הבריאות, של כל משרדי הממשלה.

מאיר כהן: ממשלת ישראל מתייחסת לנגב בהסתר פנים.

מאיר כהן: מזל שיש את השומר ויש אצל החבר'ה הבדואים כל מיני עמותות שמטפלות בהם, אבל אנחנו כריבון הרמנו ידיים.

מאיר כהן: אני גר שם 50 שנה ולא, אני לא זוכר תקופה יותר סוערת בכבישי הנגב - - -

2183: - - - אצלך בעד 48' נסעו בשיירות ומ-2008 התחילו לנסוע בשיירות.

2183: אתה אמרת את זה.

מאיר כהן: כן, אמרתי את זה.

מאיר כהן: הייתה תקופה שהחבר'ה שלנו הצעירים בדימונה היו מתכנסים ביום שישי בערב בשיירות ונוסעים מדימונה לבאר שבע בשיירה.

מאיר כהן: לא תאמינו, זה לא היה ב-48'.

מאיר כהן: לכן אני אומר אדוני היושב ראש, הדיון הזה הוא מצויין, הוא יהיה עוד יותר טוב אם יהיו לו דיוני המשך.

מאיר כהן: והמשטרה מגיעה ומציגה כאן את הדברים, צריך להיות ברור שלא צריך להסתפק בעוד הקמת תחנה בערערה שבנגב אלא צריך לתת עוד אמצעים.

מאיר כהן: וראשי הרשויות, אני קורא באמת לכל ראשי הרשויות, הבדואיות והיהודיות, אתם המפתח לכל שינוי בנגב וחבל שהם לא נמצאים כאן כולם.

מאיר כהן: תודה אדוני.

יואב קיש: תודה.

יואב קיש: אני מאוד מזדהה עם דבריך, התחלתי את דבריי בזה שזה חייב להיות מאמץ מתכלל, אי אפשר לעסוק רק באכיפה משטרתית.

יואב קיש: ברור שזה אחד הנושאים החשובים, אבל כמו שאמרת זה מתחיל בחינוך, זה עובר למערכת המשפט ששמענו גם התייחסות לזה, זה אומר לתקציבים, זה אומר בכלל לגישה, כמו שאמרת, למגזר הבדואי במדינת ישראל בדרום הארץ, דרך אגב, יש גם הבדל בין הדרום לצפון.

יואב קיש: ואין ספר, פתחתי בדבריי ב-No man's land וזו ההרגשה ואני מקבל מאה אחוז את דבריך.

יואב קיש: תודה.

יואב קיש: טלב אבו עראר בבקשה.

טלב אבו עראר: תודה מכובדי היושב ראש על קיום הדיון החשוב הזה - - -

יואב קיש: סליחה, אני רק מזכיר שיש ועדת משנה שאתה ביקשת להקים בנושא המגזר הבדואי שתתכנס ותתחיל לעבוד בעניין הזה, בעקבות בקשתו של - - - בבקשה.

טלב אבו עראר: תודה.

טלב אבו עראר: האמת, אירוע חמור, אנחנו לא חלוקים על חומרת האירוע שהיה, אירוע הירי.

טלב אבו עראר: אבל למרות שזה חמור מאוד זה טוב שקרה.

טלב אבו עראר: למה?

טלב אבו עראר: שהמשטרה באמת אולי תתעורר - - -

2183: לא טוב שקרה, טוב שצולם.

2183: זה קורה כל הזמן.

טלב אבו עראר: טוב שצולם, צודק, זה תיקון נכון.

טלב אבו עראר: אבל זה באמת לא קרה אף פעם, זו עליית מדרגה, אף פעם לא קרה בכבישים.

טלב אבו עראר: ירי בחתונות קיים, ישנו, בתוך היישובים, זה נכון, אבל בכבישים ובצירים המרכזיים לא, בכלל לא היה.

טלב אבו עראר: אבל מה, האבא של החתן באמת התקשר, אבל המשטרה לא אמרה שהיא עצרה את החתן, אמנון, אתה לא ציינת את זה.

טלב אבו עראר: החתן נעצר והבאתם אותו לבית המשפט, בית המשפט שאמרו שהאבא אמר אני - - - למשטרה, מיד השופט שחרר את החתן.

טלב אבו עראר: אתה מבין?

טלב אבו עראר: כי המשטרה לא עשתה כלום כשהתקשר האבא.

טלב אבו עראר: ולכן, חברים, כאן העניין, בוא נפצל את זה לשניים: ירי בחתונות וירי בכלל.

טלב אבו עראר: אני והרבה כמוני, לא עובר שבוע ומתקשרים מתחנת עיירות, זו תחנה לכל הבדואים בנגב בצומת שוקת שמדווחים על ירי ביישובים.

טלב אבו עראר: לא ירי קטטות, קורה שיש קטטות גם, אבל מה שיש משטרה אחרת או צבא אחר שמתאמן בתוך היישובים.

טלב אבו עראר: אתה שומע מה אני אומר?

טלב אבו עראר: תעביר את זה למפקד - - - אני אומר דברים חשובים ואתם צוחקים - - -

יואב קיש: אני מקשיב טלב.

טלב אבו עראר: התכנסנו כאן כדי לדון בעניין שחשוב לכולנו.

טלב אבו עראר: היו לנו הרבה ישיבות עם מפכ"ל המשטרה, אנחנו כמגזר ערבי והזהרנו אם - - - אם המשטרה לא תכנס ליישובים והיא תמגר או תמנע את הפשיעה ואת העימות זה יגיע ליישובים היהודים.

טלב אבו עראר: הנה פה, ראש מועצת עומר שכבר הגיע הזמן שיחליפו אותו, הוא כבר 30 שנה שם, דיי מספיק, 30 שנה.

2183: אני עד שלא יפתרו את בעיית הבדואים לא זז.

טלב אבו עראר: אז בסדר אני ואתה נפתור את הבעיה.

דב חנין: הוא אומר שזו הסיבה לפתור את הבעיה.

טלב אבו עראר: כבוד היושב ראש, למרות האירוע הזה לבוא - - - לבוא ו- - - את הבדואים.

טלב אבו עראר: אני גם כעסתי על השאלה שלך שהפנית למשטרה, דווחו לי על הסמים, על הנהיגה, כאילו מה, עד היום לצייר את הבדואים ככה בצורה הזו?

יואב קיש: התחלנו את הישיבה, גם הוא אמר וגם אני אמרתי מיעוט.

יואב קיש: אז מה אתה רוצה.

טלב אבו עראר: - - - לא סמים ולא - - - לזה התכנסנו.

טלב אבו עראר: זה מספיק חשוב ו - - -ולכן לבוא, שר ביטחון הפנים, שמעתי את הראיון שלו, הוא דיבר על הבדואים.

טלב אבו עראר: הרי לא כל הבדואים היו באותו אירוע של ירי וירו כולם ביחד.

טלב אבו עראר: היו שניים, שלושה, כמה היו?

טלב אבו עראר: ואני לא רוצה שהמשטרה כאן והמדינה תהיה - - -

קריאה: מעודי עוד לא ראיתי חבר כנסת מצטלם עד כדי כך, כולם מצלמים אותך.

טלב אבו עראר: זה כל הכבוד.

טלב אבו עראר: אני לא ראיתי משטרה במדינה כל כך חזקה ככה- - - המשטרה עומדת חלשה, חסרת אונים מול קומץ של עבריינים.

טלב אבו עראר: למה?

טלב אבו עראר: האם זו מדיניות?

טלב אבו עראר: הרי אני לא - - - ולא - - - כל היישובים קו.

טלב אבו עראר: המגזר הבדואי, כל כולו כמעט, או רובו, מדברים ביניהם שהמשטרה מעוניינת - - - מעוניינת שהאלימות תמשך, הרצח - - -

יואב קיש: למה?

טלב אבו עראר: כי היא לא עושה כלום!

יואב קיש: לא, מה האינטרס של המשטרה?

טלב אבו עראר: תשאל אותם, לא יודע.

טלב אבו עראר: כל עוד - - -

יואב קיש: אתה אומר תוצאתית, ככה זה נראה.

טלב אבו עראר: כל עוד אתה לא עוצר את זה, לא - - - של האלימות והפשיעה אתה שותף למשטרה.

טלב אבו עראר: ככה אני מבין.

טלב אבו עראר: יש להם את כל האמצעים, יש להם את כל הכוח, אנחנו מזמינים את המשטרה ליישובינו.

טלב אבו עראר: הבתים של הערבים, של הבדואים, הם מלאים בנשקים.

טלב אבו עראר: זה מסוכן גם לי וגם לך.

טלב אבו עראר: לתל שבע וגם לעומר, זה מסוכן לכולנו.

טלב אבו עראר: והמשטרה כלום לא עושה.

יואב קיש: טוב.

טלב אבו עראר: אל תגיד טוב.

טלב אבו עראר: אתה קטעת אותי ואתה אומר - - - תרגע.

יואב קיש: טלב, אני לא צריך להרגע.

יואב קיש: תמשיך.

טלב אבו עראר: אז אני ארגע, בסדר - - -

מאיר כהן: סליחה שאני מפריע לך, אבל כחברי כנסת זה נורא לבוא ולהגיד למשטרה אתם אשמים בהכל, זה לא הוגן.

טלב אבו עראר: אני אמרתי אני?

יואב קיש: אני אומר לך שדווקא המשפט שנתת, אני חושב שפה אני לא חושב ש- - - הוא בא ואמר בצורה הכי ברורה: יש בעיה נקודתית עם קומץ מסוים שאפילו כל החברה הבדואית יודעת להגיד מיהו, יש אינטרס בחברה הבדואית לטפל בהם והוא לא רואה את המשטרה עושה את זה.

יואב קיש: זה מה שהוא אמר.

טלב אבו עראר: בדיוק.

יואב קיש: זה בסדר, אני אומר לך, אמר פה דברים - - -

טלב אבו עראר: אנחנו כבדואים, יש כאן יהודים מהנגב, אנחנו כבדואים ויהודים, חיים חיים משותפים, יש בינינו שיתוף פעולה מלא, גם עם המשטרה לגבי כל התופעות השליליות.

טלב אבו עראר: אנחנו אף - - - הרי שים לב, גם ההנהגה הערבית, גם ההנהגה הבדואית, סיכמנו בינינו שבכל חתונה שמתבצע בה ירי אנחנו קמים והולכים, לא נשארים באותה חתונה, ככה סוכם.

טלב אבו עראר: ואתם יכולים לבדוק- - -

יואב קיש: וזה מה שאתה עושה כשאתה הולך לחתונות שאם מישהו יורה?

טלב אבו עראר: באמת, אני קם.

יואב קיש: מישהו יורה אתה קם והולך?

טלב אבו עראר: גם והולך.

טלב אבו עראר: לא רק אני.

טלב אבו עראר: ראשי רשויות - - -

יואב קיש: יפה מאוד.

ליאור פנחס שחר: פעם הבאה אולי כדאי שיתקשר למשטרה.

יואב קיש: לא, טוב שהוא הולך, שמע, מה אתה רוצה ליאור, לא צוחקים.

טלב אבו עראר: - - - אני אתקשר למשטרה - - -

ליאור פנחס שחר: - - -

טלב אבו עראר: אתה מתנהג כמו שר - - -

יואב קיש: ליאור, בשביל מה זה היה, מיותר לגמרי נו.

ליאור פנחס שחר: אדוני היושב ראש - - -

יואב קיש: אל תענה, מספיק.

יואב קיש: טלב עזוב אותו.

יואב קיש: אתה מדבר איתי לא איתו.

יואב קיש: שמענו.

יואב קיש: תמשיך.

טלב אבו עראר: אני אומר שמבחינתי להתקשר למשטרה והמשטרה - - - למה אתה לא מתקשר למשטרה.

טלב אבו עראר: כאילו לא שמעת אני אומר.

טלב אבו עראר: תודה.

יואב קיש: תודה רבה.

יואב קיש: אני רוצה לשמוע מילה אחת מכם לגבי המילה הברורה שמדובר בקומץ, יודעים לסמן אותם ושטענתו של חבר הכנסת טלב אבו עראר שהמשטרה לא עושה כלום והוא לא מבין למה.

אמנון אלקלעי: אני פירטתי לך לפני כן את הנתונים, אני חושב שהנתונים מדברים בעד עצמם.

אמנון אלקלעי: המושג קומץ, אמרתי לך, אני מזדהה עם זה שרוב האוכלוסייה היא אוכלוסייה נורמטיבית ואני חוזר על זה.

אמנון אלקלעי: כל מי שמשתמש בנשק בסוף של דבר הוא עבריין, לא משנה מה עברו היה לפני כן, עצם השימוש בנשק ועצם אחזקת הנשק היא עבירה בפני עצמה.

אמנון אלקלעי: ולכן אני לא רוצה להכנס ל - - -

יואב קיש: חסר לכם משאבים, יש לך בעיה בחקיקה, יש לך בעיה בחינוך, בנורמטיביות?

יואב קיש: אני אומר עוד פעם, אני שותף להרגשה שהייתה פה שאם לא נעשה דיסקט בכל המערכות אנחנו נאבד את המגזר הבדואי בדרום.

יואב קיש: אנחנו במקום שאף אחד לא רוצה להגיע אליו, לא המגזר עצמו, הרוב הנורמטיבי כמו שאתה אומר, לא אף אחד משאר הגורמים ואנחנו הולכים לשם צעד אחר צעד בסוף.

אמנון אלקלעי: אני לא רוצה לתת כותרת אבל אני כן רוצה לומר שכן, חסר, אנחנו חושבים שתופסת של משאבים, בטח שהמשטרה, ולכן אנחנו פועלים בעניין הזה, גם משרד הבט"פ, אבל כן, ברור שנוכחות משטרה יותר רחבה היא תתן יותר ביטוי גם למניעה וגם ל- - -

יואב קיש: שוטרים חוששים להכנס לכפרים?

אמנון אלקלעי: אני לא חושב שיש חשש.

יואב קיש: כל סיטואציה שאתה רוצה להכנס אתה נכנס?

אמנון אלקלעי: אני עושה הערכת מצב מה המשמעות של זה.

אמנון אלקלעי: כלומר, אתה יכול להכנס לתוך חתונה ולעשות מהומה וחלילה - - -

יואב קיש: לא, אין סיבה לעשות את זה.

אמנון אלקלעי: בשביל זה אני מדייק את הדברים.

אמנון אלקלעי: אבל כן, כעיקרון אנחנו נכנסים לכל מקום, אנחנו הולכים בכל מקום, אין פה עניין של - - - אבל אני כן חושב שמאמץ, אם שאלת אותי, מאמץ ענישה ושינוי חקיקה אכן יכול לבוא ולתת לנו כלים נוספים להתמודד עם העניין הזה.

אמנון אלקלעי: כלים משמעותיים, לא כלים פשוטים.

אמנון אלקלעי: לצד זה של תוספת משאבים גם עצם זה שיקבעו עבירות מסויימות.

אמנון אלקלעי: סיפרתי לך, אנחנו מביאים אנשים לדין, לפעמים או לעתים מקבלים עונשים שהם עונשים שהם לא מרתיעים, הם לא עושים את העבודה.

אמנון אלקלעי: ואז אתה עושה המון אכיפה, אתה מפעיל המון מערכות בכדי לבוא ולהגיע לידי עבריין ובקצה אתה מקבל הרתעה או הרחקה מהשטח.

2183: וזה קורה כל הזמן.

2183: אני רואה - - -

יואב קיש: פיני, שמענו.

יואב קיש: המקרה הזה שהוא תיאר קודם עם הכניסה לעומר, רכב גנוב, בריחה משוטרים, שלושה - - -

אמנון אלקלעי: אני לא מכיר את המקרה.

אמנון אלקלעי: אני יכול להגיד לך שברגע שיש לנו מקרים כאלה, עבירות כאלה, אנחנו מביאים את זה לבית משפט ולרוב אם יש ראיות מגישים גם בקשה למעצר עד תום הליכים וככה זה עובד.

יואב קיש: חבר הכנסת דב חנין, בבקשה.

דב חנין: תודה לך אדוני היושב ראש.

דב חנין: אני הייתי בשבוע שעבר בסיור ביישובים ערבים בדואים בנגב.

דב חנין: גם ביישובים מוכרים וגם ביישובים לא מוכרים.

דב חנין: והייתי בסיור הזה, אדוני היושב ראש, כיושב ראש ועדת המשנה לענייני תחבורה ציבורית של הכנסת.

דב חנין: והגעתי ליישובים, אגב, הגעתי גם ליישובים מוכרים, הכפר אום בטין, כפר של יותר מ-5000 אנשים שלא נכנס אליו אוטובוס.

דב חנין: אין אוטובוס שמגיע לכפר.

דב חנין: אנשים רוצים ללמוד באוניברסיטה - אין להם דרך להגיע.

דב חנין: נשים רוצות לצאת לעבודה, אין להן דרך לצאת מהיישוב.

דב חנין: והייתי גם ביישוב, אגב לא מוכר, אל זרנוק, שבו ראיתי, אדוני היושב ראש, את אחד מבתי הספר הכי מרשימים שראיתי אותם בכלל בארץ.

דב חנין: בית ספר ביישוב ערבי בדואי לא מוכר במבנים ארעיים.

דב חנין: והסיבה שאני מזכיר את הביקור ביישוב הזה ובבית הספר הזה שבבית הספר הזה נעשה פרוייקט מאוד מרשים, אגב מקום מטופח להפליא, אמנם מאוד מאוד עני, מאוד דל, יושב במבנים ארעיים בצריפים, אבל מאוד מאוד מטופח, מאוד נקי, מאוד יפה.

דב חנין: ופרוייקט הדגל של היישוב הזה זה פרוייקט חינוכי שהם עושים עם התלמידים שמבוסס על המשפט השבטי ולוקח רעיונות מסורתיים לתפיסות סופר מודרניות של משפט, של צדק מאחה, פתרון סכסוכים.

דב חנין: תהליכים מאוד מאוד מרשימים שאנחנו עושים אותם בחברה שלנו, אנחנו העברנו פה בכנסת חוק שאני אחד היוזמים שלו על הליכים חילופיים לבני נוער, חוק מאוד מאוד מתקדם עם מודלים של צדק מאחה, אני ראיתי את המודלים האלה במודל שבית הספר באל זרנוק פיתח.

דב חנין: בית הספר נווה מדבר.

דב חנין: למה אני מתאר את הדבר הזה?

דב חנין: כי בתוך האוכלוסייה הערבית הבדואית בנגב יש אנשים מדהימים, נפלאים, יש יוזמות חברתיות פנטסטיות.

דב חנין: לצערי הגדול לא שומעים עליהן, וזה חבל שלא שומעים עליהן - - -

יואב קיש: זה בכל ה- - - דרך אגב, תמיד שומעים על המיעוט הבעייתי הקיצוני ולא על ה - - -

דב חנין: בדיוק.

דב חנין: והדבר הזה הוא איזשהי רוח קרה ביחס לכל האנשים האלה הטובים ועושים מעשים, מייצרים, מתמודדים עם תנאים קשים, מפתחים פרוייקטים מדהימים, מייצרים פתרונות לאנשים, מייצרים תקווה, מייצרים אופטימיות, מייצרים פתרונות.

דב חנין: אני אומר לכם שמאוד מאוד חשוב את הדברים האלה לחזק ומאוד מאוד חשוב לדברים האלה להתחבר.

דב חנין: אבל אני בהחלט רוצה להתייחס גם לנקודה שהעליתם בתחילת הדיון.

דב חנין: אין ספק שבצד השני יש גם, כמו שאתה אמרת אדוני היושב ראש, מקרים של הפקרות, ממש הפקרות.

דב חנין: מה שאנחנו ראינו בצילום זה הוא פשוט הפקרות.

דב חנין: וכאשר אנשים באים לחתונה ויורים זו הפקרות ואני מאוד מברך על העמדה שהציג אותה חבר הכנסת אבו עראר של ההנהגה הערבית וההנהגה הבדואית, חתונה כזו, כל המנהיגים וכל המכובדים יוצאים החוצה במחאה.

דב חנין: זה צעד מאוד מאוד חשוב ומאוד מאוד נכון.

דב חנין: אבל אני רוצה לומר לכם שאווירת ההפקרות הזאת קשורה מבחינתי להפקרה.

דב חנין: לזה שהמדינה מפקירה את היישובים הבדואים, לא נותנת פתרונות, מזניחה, מפלה, אין תשובות, אין תחבורה ציבורית, אין שירותים מינימליים.

דב חנין: אנשים חיים במציאות כזו, כשיש הפקרה, יש גם הפקרות.

דב חנין: וכדי להתמודד עם ההפקרות, בוודאי, צריך משטרה ו- - -עם המשטרה, אני שותף לאמירה של חבר הכנסת אבו עראר.

דב חנין: אני מציע לך, אדוני היושב ראש ועדת הפנים, תגיע ליישוב ערבי בדואי, תבחר עשרה אנשים, תשאל אותם מה אתם אומרים על המשטרה והאלימות ותמצא שעשרה אנשים מתוך עשרה יגידו לך בדיוק את מה שאמר חבר הכנסת אבו עראר.

דב חנין: לכן, המשטרה היא בוודאי חלק מהפתרון אבל אי אפשר להתחיל את הפתרון במשטרה, צריך להתחיל את הפתרון מלהבין שהאזרחים הבדואים צריכים תשובות בכל מישורי החיים.

יואב קיש: תודה רבה.

יואב קיש: חבר הכנסת יונס, בבקשה.

ואאל יונס: אדוני היושב ראש, חבריי.

ואאל יונס: אני רוצה קודם כל לעבור מערערה שבנגב לערערה שבצפון, ואדי ערה.

ואאל יונס: אני אספר סיפור ככה שהמשטרה גם, כולכם, תפיקו את הלקחים.

ואאל יונס: ביום שישי שעבר אני ואשתי והילדים הלכנו למסעדה באום אל פחם, לסעוד ארוחת ערב ביום שישי בערב.

ואאל יונס: אנחנו באמצע הארוחה ופתאום יריות חזקות, דבר מפחיד.

ואאל יונס: התחלנו לשמוע צרחות וצעקות וכמובן, אי אפשר להיות אדיש.

ואאל יונס: יצאתי החוצה וכבר המון אנשים נמצאים ברחוב כי שם הרחוב שיש בו הרבה בתי קפה.

ואאל יונס: בחור אחד שוכב על הרצפה מדמם, הייתה לו פגיעה בחזה מהיריות.

ואאל יונס: וכמובן אנשים מתחילים, תתקשרו למשטרה ולמד"א ומתחילים להתקשר.

ואאל יונס: ואני, בתור אחד שמעניין אותי גם הנושא הזה, האלימות והרצח והפשיעה במגזר הערבי שמתי סטופר.

ואאל יונס: והתחנה של המשטרה באום אל פחם בדיוק רחוקה 300 מטר מהמקרה, מהמסעדה הזאת שישבתי בה.

ואאל יונס: ו-14.5 דקות בדיוק הגיעה הניידת הראשונה והכעס והזעם והתסכול של האנשים כמעט הפכו את הניידת בגלל שיש כמה אנשים עם ראש על הכתפיים מנענו מהם לעשות את זה.

ואאל יונס: ואני מבין את התסכול הזה.

ואאל יונס: במד"א אותו דבר.

ואאל יונס: אני יכול להגיע מחדרה עד אום אל פחם בזמן כזה.

ואאל יונס: ואני מתחיל לשמוע לפני שהמשטרה הגיעה, תגידו להם, תגידו שמי שנפגע זה יהודי.

ואאל יונס: אתם תראו שהמסוק חג תוך דקות למעלה.

ואאל יונס: אם זה נפגע יהודי אתם תראו כמה זה - - - ככה אנשים מדברים אחד עם השני.

ואאל יונס: וזה אומר שככה ההרגשה שאדם ערבי מופקר.

ואאל יונס: ולרצוח עוד אחד, נהרג עוד אחד, יורים על עוד אחד, מה זה משנה, זה בתוך אום אל פחם אז זה לא מעניין אף אחד.

ואאל יונס: ואז אני שומע, ואני חוזר לנושא של הנגב, ואז אומר אחד בוא נרד לכביש הראשי ונתחיל לירות שם ונצלם כי ככה המשטרה תתחיל להזיז את התחת, סליחה על הביטוי.

ואאל יונס: ואני אומר, אנחנו פשוט מופקרים.

ואאל יונס: ואדי ערה יש כל יום יריות בחתונות ויש יריות אחד על השני.

ואאל יונס: נרצחים, אתם כבר שומעים, כל יום, כל שני וחמישי יש לנו רצח ויש לנו פגיעה ברכוש ויש לנו פגיעה בבני אדם.

ואאל יונס: והפשיעה הולכת.

ואאל יונס: וזה דבר מדבק כמו מחלה מדבקת.

ואאל יונס: היום באום אל פחם.

ואאל יונס: מחר בעוד כפר ועוד כפר עד שיגיע לחדרה ועפולה ולכל ה- - - מה אנחנו מחכים לעשות.

ואאל יונס: המשטרה צריכה להתעקש ובאמת לעשות צעד טוב עם הכנסת, עם החוקים החדשים, צריך להגביר את הענישה.

ואאל יונס: אנחנו פשוט עם כל חוק שיגביר את הענישה.

ואאל יונס: מי שמחזיק נשק, אני לא יודע, אתמול מר נתניהו מתפאר שבתוך כספות, מרחק 1600 ק"מ ומביא ככה מהכספות של אירן.

ואאל יונס: כל כך יש לנו מוסד ושב"כ חזק שאי אפשר ככה למגר את התופעה הזאת של נשק בלתי חוקי.

ואאל יונס: אני בטוח ש-80% מהבתים בוואדי ערה יש בהם נשק - - -

יואב קיש: תודה רבה.

יואב קיש: איתן ברושי ואחריו איימן עודה.

יואב קיש: בבקשה.

איתן ברושי: אדוני היושב ראש, חברי הכנסת.

איתן ברושי: אני חושב שלאור שורת דיונים שאתה מקיים, יושב ראש הוועדה, וגם מחר, אני חושב שהשאלה שנשאלת תהיה האם המשטרה ערוכה נכון והאם יש לה את האמצעים והכוחות להתמודד עם כל האתגרים שאנחנו - - - פה מונחים על כתפיה.

איתן ברושי: התשובה היא כנראה שלא.

איתן ברושי: דרך אגב, יש קשר בין הירי או האירועים בנגב לפשיעה החקלאית.

איתן ברושי: כי אם לוקחים את מג"ב, זה הכוח העיקרי שמתנייע בארץ, לטפל באיזורים שדיברו פה בישיבה בנושאים של הירי של הבדואים מפקירים את המרחבים הכפריים ואת השטחים החקלאיים ואז יוצרים חור.

איתן ברושי: בדיוק כמו שאם לוקחים את מג"ב מהצפון לירושלים אז גדלה הפשיעה החקלאית בצפון, בטח נדבר על זה גם מחר.

איתן ברושי: כלומר, יש שאלה, בוודאי בכנסת שזה תפקידה לפקח, האם המשטרה היא בנויה נכון ויש לה את סדר הכוחות ואת המשאבים לטפל באירועים ובחברה על כל מרכיביה במאה ה-21, בלי שיש לי פה יכולת לסכם את הנושא, על פניו נראה שלא.

איתן ברושי: אני חושב שהמשטרה לא מעוניינת בביקורת הזאת והיא ודאי הייתה רוצה מציאות יותר טובה.

איתן ברושי: גם במה שנדון מחר וגם מה שדנים היום.

איתן ברושי: לכן אני חושב, חבר הכנסת יואב קיש, שתפקיד הוועדה הוא לא לסתום חורים אלא ליצור מציאות אולי שונה.

איתן ברושי: הדבר הזה של המרחב הכפרי שנדון מחר והשאלה של הבדואים הם לא שאלות שנוצרו ביום אחד.

איתן ברושי: וגם הירי, כפי שנאמר פה, אבל לא רק זה, צריך לומר שיותר משנים קודמות, אני חושב שיכולים לומר את זה חברי הכנסת הערבים, המדינה משקיעה יחסית הרבה מאוד משאבים.

איתן ברושי: השאלה אם זה באמת קשר ישיר בין המנהלה לטיפול בבדואים שעושה עבודה גדולה בשנים האחרונות.

איתן ברושי: אני לא זוכר- - - תמיד מאז שהייתי ילד אני זוכר כמה יהודים התפרנסו מזה שלא פתרו לבדואים את הבעיות.

איתן ברושי: האם הגידול באלימות הוא שאלה של השקעת המשאבים?

איתן ברושי: אולי שאלות אחרות, למשל התרופפות המשטר והמשמעת בתוך היישובים הבדואים, במשפחות של הבדואים.

איתן ברושי: לכן נדרשת פה גם תמונה שלמה, כולל מנהיגות מקומית.

איתן ברושי: אצלנו תמיד אומרים שהכל מתחיל בחינוך.

איתן ברושי: אז זה נכון בכל מקום, שעניין החינוך הוא מרכיב גדול.

איתן ברושי: אני רוצה להגיד משפט אחרון לשרת המשפטים, שאני לא יודע אם יש פה נציג שלה.

איתן ברושי: יש לה יכולת לעסוק בהרבה מאוד דברים בבת אחת, כולל מעבר לים.

איתן ברושי: אבל כשמגיעים פה לאכיפה, לחקיקה, ליכולת להרתעה זה לא קיים.

איתן ברושי: כלומר, לא מובנת החולשה, באמת הערתי מקודם הערה אולי בעקבות המשפט היהודי, אתמול בכלל, אדוני חברי קיש, הממשלה קיבלה כמה החלטות חשובות שיקדמו אותנו לשנים הבאות.

איתן ברושי: אבל אני שואל את עצמי מה עוד צריך לקרות שמשרד המשפטים יבין שהוא לא מצייד בכלים הנכונים ולא, זה לא מספיק קשה פה להיות עבריין או פושע כי כנראה שאין הרתעה.

איתן ברושי: אפילו אנשים מתגאים בזה ומצלמים את זה.

איתן ברושי: לכן אני חושב שגם בנושא הזה של הבדואים וגם - --

יואב קיש: נשמע את משרד המשפטים תיכף - - -

איתן ברושי: אני אומר שמשרד המשפטים לא בסדר.

איתן ברושי: משרד המשפטים לא מסוגל לתרגם את התפיסות של המשטרה לענישה.

איתן ברושי: אולי זה בגלל שיש מגבלה בבתי הסוהר.

איתן ברושי: החלטתם לא להכניס אנשים לבית סוהר.

איתן ברושי: אני רוצה לומר שבסופו של דבר אם אפשר להפיק משהו מהדיון הזה, אולי גם מהדיון של מחר, שנדרשת פה גם איזשהי תכנית ארוכת טווח ומשאבים.

איתן ברושי: ואני מציע לגבות את המשרדים אבל לדרוש מהם גם תוצאות.

איתן ברושי: התמונה של היום היא חולשה גדולה וחוסר משילות ואנחנו מאבדים אזורים נרחבים של מדינה שהיא לא מספיק גדולה ולא מספיק רחבה שהיא גם תוותר על מה שיש לה.

איתן ברושי: תודה.

יואב קיש: תודה.

יואב קיש: אנחנו נשמע אחרי זה את משרד המשפטים, אני רוצה לסיים את הסבב של חברי הכנסת.

יואב קיש: בבקשה, איימן עודה.

איימן עודה: כבוד היושב ראש, יואב קיש, חברי הכנסת, נציגי המשטרה, נציגי המשרדים.

איימן עודה: אני לא מכיר עוד נושא בוער שיש בו תמימות דעים בקרב יותר מ-95% מהערבים ויותר מ-95% מהיהודים כמו הנושא של האלימות והפשיעה בקרב האוכלוסייה הערבית ובכלל.

איימן עודה: יש תמימות דעים, כולנו מסכימים, כולנו רוצים אותה תוצאה, שלא תהיה פשיעה, בוודאי שנרצה שלא תהיה אלימות כלל וכלל.

איימן עודה: אבל הנתונים לא משקרים.

איימן עודה: מאז שנת 2000 עד עכשיו ישנם 1260 הרוגים ערבים.

איימן עודה: בשנת 2017 58% מההרוגים במדינת ישראל הם אזרחים ערבים.

איימן עודה: לפי הממ"מ בכנסת משנת 2014 עד 2016 183 מקרי רצח פוענחו רק 10% מהמקרים.

איימן עודה: ויש עוד עובדה שהיא לא פחות חשובה, כשערבי הורג או רוצח יהודי הפענוח הוא 100%.

איימן עודה: כשערבי הורג או רוצח ערבי הפענוח הוא 10%, אלה הם נתונים.

יואב קיש: 100% אין אבל לא משנה.

איימן עודה: לא, לא, לא, כשהיהודי הוא נהרג או נרצח על ידי ערבי הפענוח הוא 100%.

איימן עודה: אם זה בכפר קאסם, אם זה הסיפור שהיה ברחוב דיזנגוף לפני שנתיים וחצי, הפענוח הוא 100%.

יואב קיש: אני יכול - - -טוב לא חשוב, אני לא אפריע לך.

איימן עודה: עכשיו אני דיברתי נתונים מאוד מאוד ברורים.

איימן עודה: אין ספק שכל ערבי, אני מניח גם שכל יהודי במדינה יודעים לו שני הרוגים באום אל פחם היו יהודים אין לנו שמץ של ספק - - -

יואב קיש: מה שהיה ב-8 בפברואר, האירוע שהיה לפני כחודש חודשיים?

איימן עודה: לא, לפני שבועיים.

איימן עודה: בשבוע האחרון חמשה הרוגים ערבים.

איימן עודה: בשבוע- - - אתה יודע מה יואב, תמצא לי טעות מבין ה- - - בסדר?

איימן עודה: אבל בוא נסתכל על המהות, זה העיקר.

איימן עודה: אין לי ספק שאין הפנמה עמוקה בקרב הרבה ממקבלי ההחלטות במדינה שהערבים הם אזרחי המדינה.

איימן עודה: הפנמה במובן העמוק ביותר.

איימן עודה: למשל, בכלכלה אין לי ספק שחלק מהרפרנטים באוצר מבינים שטובת כלל האוכלוסייה מבחינה כלכלית זה גם טובת האוכלוסייה הערבית.

איימן עודה: לכן השקענו ביחד ועבדנו על תכנית 922.

איימן עודה: בתכנית 922 מה שהיה מחוץ להסכמה, לשיתוף פעולה, זה נושא מיגור האלימות בקרב האוכלוסייה הערבית.

איימן עודה: כלומר, הנושא הזה זה לא בשיתוף פעולה איתכם.

איימן עודה: איך יכול להיות?

איימן עודה: אנחנו הנהגת האוכלוסייה הערבית, מבחינתנו הנושא מספר אחד, ממש, אני הבטחתי בפני הציבור שלי שאני אשקיע יותר מ-50% מהזמן שלי נגד האלימות והפשיעה בקרב האוכלוסייה הערבית ופחות מ-50% מהזמן שלי בכל נושאי העולם.

איימן עודה: גם הכיבוש, גם המדיניות הגזענית, גם חוקים גזעניים וגם וגם, כל זה פחות מ-50% מהזמן שלי ויותר מ-50% מהזמן שלי אני רוצה להשקיע במיגור האלימות והפשיעה בקרב האוכלוסייה הערבית.

איימן עודה: אין ספק שמי שמפנים שהערבים הם אזרחים מבין שטובתם היא טובת כלל האוכלוסייה במדינה.

איימן עודה: שרעתם היא רעת כלל האוכלוסייה במדינה.

איימן עודה: כלומר בנגב 31% הם ערבים, בוודאי שטובתם היא טובת הנגב.

איימן עודה: וטובת הנגב היא טובתם.

איימן עודה: אין הפנמה עמוקה עמוקה שהדבר הזה הוא נכון.

איימן עודה: לכן אני מסכים בכל הרמות, גם הפוליטית אזרחית וגם הכלכלית וגם - - - מה זאת אומרת - - - כפר בלתי מוכר?

איימן עודה: איך יכול להיות?

איימן עודה: אני למדתי על תיאוריות החלונות השבורים, כאשר אתה נמצא במקום נידח, לא מפותח בצורה טובה, מוזנח, אז אין ספק שהאלימות גואה.

איימן עודה: זה קרה במשחקי הכדורגל באנגליה, זה קרה בניו יורק.

איימן עודה: זה אפילו לא היה המשטרה, זה היה הטיפול שם רק בשביל להרגיש שייכות.

איימן עודה: לכן אין ספק שזה נושא הוליסטי, חובק את כל הנושאים בעולם.

איימן עודה: אבל התפקיד של המשטרה הוא הייחודי ביותר, הוא החשוב ביותר.

איימן עודה: לכן אנחנו רוצים שכן תכנסו לכל היישובים, בדרך חוקית בוודאי, לא לעשות דברי משנה מפה ומשם, אלא בצורה הכי ברורה, לשרוף את כל הנשק, ממש ממש כך.

איימן עודה: להחמיר בעונש, בנאדם שיש לו נשק בלתי מורשה - להחמיר בעונש, יורים - להחמיר בעונש, פרוטקשן - להחמיר בעונש, שוק אפור - להחמיר בעונש.

איימן עודה: אנחנו נגיש הצעות חוק בכל הנושאים, להחמיר בעונש בכל הנושאים.

איימן עודה: לכן המשטרה, אני מאשים אתכם בצורה הכי ברורה, אתם המואשים.

איימן עודה: אתם לא יכולים להגיד שאנחנו חלשים ולא יכולים כי כשזה מגיע ליהודים אתם יודעים מה לעשות, כשזה מגיע למשהו ביטחוני אתם יודעים מה לעשות.

איימן עודה: לכן אין ספק שיש מעשה לזדון.

איימן עודה: אתם מזניחים בזדון ואני מאשים אתכם.

איימן עודה: וגם אני מציע לכם בואו נעבוד ביחד.

איימן עודה: יש לנו נכונות בקרב הנהגת האוכלוסייה הערבית לעבוד ביחד עם המשטרה בשביל למגר את האלימות ואת הרצח בקרב האוכלוסייה הערבית ובקרב האוכלוסייה בכלל.

יואב קיש: א' אמרת דברים קשים.

יואב קיש: אני אומר לך שאני חייב להגיב גם כיושב ראש הוועדה הזו ואני רוצה להגיד ככה: ראשית, אני בהחלט מסכים איתך בדבר אחד, הבעיה הזו היא בעיה של כלל אזרחי ישראל וכלל אזרחי ישראל, מוטיבציה, כולל הערבים, צריכים לטפל בעניין הזה, בוודאי היהודים והמשטרה וכל הגורמים.

יואב קיש: אני מאוד לא מסכים עם האני מאשים שאמרת עכשיו.

יואב קיש: אתה יודע מה, ההיפך.

יואב קיש: אני שמחתי לשמוע את מה שאמר פה טלב אבו עראר אבל אני מאשים את ההנהגה הערבית שכן, כל מדיניות ההתרסה כנגד מדינת ישראל בלא מעט מהמקרים מגיעים גם מכם, כולל מה שאנחנו רואים פה בכנסת עם מקרי קיצון.

יואב קיש: אם היינו במקום אחר במקום הזה אז יכול להיות שכל ההתרסה של המגזר הבדואי, הירי, ודיברנו על זה, זה בא גם מהדבר הזה, שם צריך אתכם.

יואב קיש: לא יכול להיות שרק באים בטענות ואומרים אני מאשים.

יואב קיש: איפה הדוגמה האישית שלכם?

יואב קיש: אז אתה רוצה מצד אחד שיתוף פעולה, אתה רוצה להלחם באלימות?

יואב קיש: תבוא ותגיד אני אזרח מדינת ישראל.

יואב קיש: מדינת ישראל ריבונית, אנחנו נטפל בפשיעה כאזרחי מדינת ישראל שותפים ולא תקצינו ותובילו הקצנה גם פה בבית הזה.

איימן עודה: יואב, אני אשיב לך במשהו.

איימן עודה: חברים, בואו נחליט, או שאנחנו רוצים לחיות במדינה דמוקרטית לפי החוק או שלא.

איימן עודה: כלומר, אם אני עובר על החוק תעניש אותי בבקשה.

איימן עודה: אתה אל תגיד לי מה להגיד ומה לא להגיד, מי קיצוני ומי לא, האם הבית היהודי הוא מתון, האם הממשלה הנוכחית היא מתונה, האם למשל שר המשטרה שאומר שהוא יהיה - - - אויבים מבחוץ, זה רק לפני שבוע.

איימן עודה: האם זה נכון?

איימן עודה: אם זה נכון, דרך אגב, הוא שר המשטרה, אז שיחקור אותי כי זו עבירה פלילית.

איימן עודה: מי המתון, מי הקיצוני?

איימן עודה: או שאנחנו מחליטים שרוצים לחיות במקום דמוקרטי לפי החוק או שאתה רוצה לעשות הגמוניה פוליטית עליי.

איימן עודה: אני מבקש ממך לכבד את החוק - - -

יואב קיש: אני מוכן להיות איתך בוויכוח על הנושאים המהותיים, העקרוניים שיש לא מעט כאלה שאנחנו לא נסכים עליהם, אין לי שום בעיה.

יואב קיש: אני לא מוכן לקבל התרסה כנגד המדינה ולצערי - - -

איימן עודה: אתה - - - את החוק או - - - אם מישהו עובר על החוק - - -

יואב קיש: חד משמעית.

יואב קיש: אתה רוצה איזה דוגמאות אני אתן לך?

יואב קיש: דוגמה של חבר כנסת שברח ממדינת ישראל כי מואשם בבגידה, דוגמה של חבר כנסת שיושב בבית הכלא.

יואב קיש: אז אני מבקש ממך, אני לא רוצה להכנס, אבל אני אומר לך עוד פעם.

יואב קיש: אני רוצה להוביל אמירה אחת - - -

חיים ילין: אתם מובילים את זה לא נכון - - - בשביל הכותרת - - -

יואב קיש: לא, שום כותרת, הוא בא- - - לא, אתה התחלת עם אמירה קשה.

איימן עודה: חברי הפריימריז בליכוד שמעו אותך, זהו תעבור הלאה.

יואב קיש: אתה אמרת אני מאשים בצורה הכי ברורה.

יואב קיש: אני אומר לך, אנחנו בוועדה הזו ישבנו - - - אנחנו שותפים למאמץ הזה של מיגור האלימות במגזר הערבי.

יואב קיש: אנחנו שותפים ואנחנו מובילים את זה ואני אומר לך אני מאלה, אחד האנשים שהכי דוחף את העניין הזה, ואתה יודע את זה היטב וזה לא - - -

איימן עודה: - - -

יואב קיש: נכון, אז אתה יודע.

יואב קיש: אז אני אומר לך, אתם לא יכולים, גם בעניין הזה, להתחמק מאחריות שלכם, ואני שמחתי לשמוע, ואני מציין את זה לטובה, את מה שאמר טלב.

יואב קיש: כמו שאתם לא נמצאים בחתונה שיורים יריות אתם עוזבים, ככה גם לא יכול להיות שיהיו תופעות אחרות.

יואב קיש: אתה יודע מה, אני לא רוצה להכנס בשביל לא להלהיט את הדיון למקום הזה, לא יכול להיות, יש תופעות שלא מקובלות.

יואב קיש: ואנחנו בנושא האלימות נשתף פעולה כי זה כמו שאתה אומר, יש אחידות דעים, אבל אני אומר לך, אם אתה שואל אותי, אני מקבל את הביקורת, אבל אני אומר לך אתם צריכים גם להבין שהביקורת הזו גם צריכה לבוא מהצד השני כי זה משפיע על כל התופעות, בוודאי במגזר הבדואי.

איימן עודה: תבחן אותי על פי החוק.

איימן עודה: תודה.

יואב קיש: טוב.

יואב קיש: אנחנו לא נמשיך את העניין הזה.

יואב קיש: חיים ילין, בבקשה.

חיים ילין: אתם לוקחים את הדיון למקום לא נכון.

חיים ילין: אם אתם לוקחים אותו לדיון הפוליטי אין פה דיון בכלל.

חיים ילין: אם לוקחים אותו לכשל הניהולי שקיים במדינת ישראל - - -

יואב קיש: אמרת אני מאשים, מה זה אני מאשים - - -

חיים ילין: אם לוקחים אותו לכשל הניהולי שקיים בכל ממשלות ישראל בלי ראייה או לתת גוון פוליטי לתופעה אז אנחנו נוכל לקרוא את הבעיה.

חיים ילין: יש במדינת ישראל כשל ניהול ברגע שיש תופעה שמעבר למשרד בודד אחד צריך לטפל.

חיים ילין: ואחד מאשים תמיד את השני.

חיים ילין: מי שחושב שאת האכיפה רק המשטרה יכולה לעשות או שר לביטחון פנים הוא אחראי רק על הנושא הזה אז הוא טועה ומטעה.

חיים ילין: כי יש גם את משרד המשפטים ויש את משרד הפנים שהוא אמון על השלטון המקומי.

חיים ילין: ואני יכול להסביר לכם שלזה מיועדת ממשלה כשהיא מנהלת, לא כשהיא פוליטית, שהיא מנהלת לא מאשים שר התחבורה על תאונות הדרכים את השר לביטחון פנים.

חיים ילין: והפוך.

חיים ילין: אלא לוקחים אחריות.

חיים ילין: מהיום הראשון שאני בכנסת אני שומע את איימן ואת כל הסיעה שלו, שיש לה המון גוונים, מדברים על הנשק הבלתי חוקי ומדברים על אלימות בתוך המגזר ומדברים על המוות של נשים בתוך המגזר.

חיים ילין: כולנו שומעים את זה.

חיים ילין: ואת זה צריך לקחת.

חיים ילין: לא אם הם מבריחים פלאפונים, כי אם הם מבריחים פלאפונים התופעה הזאת תמשיך להתקיים.

חיים ילין: זה בדיוק מה ש- - - זה הטעות שלהם אבל זה כבר - - -

יואב קיש: בדיוק.

יואב קיש: כשהם מאשימים פה זה הטעות שלהם.

יואב קיש: אי אפשר להתעלם - - -

חיים ילין: רגע, לא, בסדר, אבל יואב, השאלה מה אנחנו רוצים עכשיו.

חיים ילין: פריימריז וכותרת - - -

יואב קיש: נו שמענו, עוד מישהו רוצה להגיד פריימריז?

יואב קיש: בוא מדברים איתך ענייני.

חיים ילין: אם רוצים לפתור את הבעיה צריך להסתכל על הבעיה הזאת ניהולית.

חיים ילין: עכשיו תראו, אני נותן תמיד את הדוגמה של חורה.

חיים ילין: חורה הוא יישוב שבא ד"ר, לקח את המועצה והפך אותה מאחד היישובים האלימים למקום שהלוואי אחוזי הבגרות והד"ר שיש שם וכל המהנדסים שיש שם וכל מה שאתם רוצים בכלל מדינת ישראל.

חיים ילין: זאת אומרת, אפשר, כמעט בלי משאבים.

חיים ילין: אפשר עם רצון - - -

קריאה: שם יורים בחמולות הכי הרבה אחד על השני.

חיים ילין: בסדר, אבל למרות הכל תסתכל מה שקורה שם.

חיים ילין: הם צריכים עזרה, זועקים לעזרה, בואו תוציאו את הנשק, תנו לנו לנקות.

חיים ילין: זה לא יכול לעשות ראש רשות, ראש רשות יכול לעשות הרבה מאוד דברים שנאמרו פה לגבי חינוך, לגבי רווחה ולגבי קהילתיות.

חיים ילין: והמשטרה צריכה - - - יש דבר אחד שאנחנו חייבים, משטרת ישראל פיתחה את המודל הקהילתי.

חיים ילין: המודל הזה הוא מודל שהוא מנצח.

חיים ילין: בעצם שהמשטרה נמצאת בתוך הקהילות.

חיים ילין: אין יותר טוב - - -

יואב קיש: הוא מבוסס על אמון של הקהילה שבמקרה הזה לא קיים.

יואב קיש: את זה צריך.

חיים ילין: אבל זה מה שאני מנסה להגיד.

חיים ילין: אם אתה רק רוצה פוליטית ולגזור קופון אין מחר.

חיים ילין: אם אתה רוצה לנהל את האירוע הזה ולהסתכל על זה שהבדואים, כמו בגדס"ר, אתה יודע, כראש מועצה אני אימצתי את הגדס"ר הבדואי.

חיים ילין: למה?

חיים ילין: הוא בכרם שלום, שלושה אירועים ביטחוניים, חיילים חבל על הזמן, צ'רקסים, דרוזים, בדואים, יהודים ביחד, קח אותם כדוגמה, אפשר אחרת.

חיים ילין: עושים להם בגרות שם, נותנים להם את כל הכלים בשביל להתמודד אחרי זה.

חיים ילין: אנחנו פוגשים אותם אחרי זה במרעה אצלנו, תשעה חודשים, למה אין אלימות שם, למה הכל נראה אחרת?

חיים ילין: אני אגיד לך משהו יואב, כי יש גבולות ברורים ששמה הרשות המקומית יחד עם מג"ב יחד עם כל מה שניתן לעשות שם.

חיים ילין: לכן אני רוצה לסכם ולהגיד לך, אתה צריך להכניס את הקהילתיות שם, אתה צריך לשים גבולות מאוד ברורים, המשטרה לא צריכה לפחד, משרד המשפטים צריך להעניש.

חיים ילין: חבר'ה, לא להוציא אותם מהכלא בשום פנים ואופן ושאני לא אשמע שהמשטרה לוכדת אנשים ולמחרת הם כבר בצד השני בגלל שאין הוכחות או אין.

חיים ילין: חבר'ה סרטים מביאים - - - בתי המשפט - - - לכן אני בא ואני אומר לכם, זה לא המשטרה לבד, זה ממשלת ישראל צריכה, אני אומר את זה יואב, ראש הממשלה צריך לדפוק על השולחן ולהגיד אין יותר, לקחת את כל המשאבים, לנווט לשם, אחרת לא יהיה נגב בתוך מדינת ישראל, תהיה אנרכיה, את זה אנחנו צריכים למנוע.

יואב קיש: תודה.

יואב קיש: אחרון הדוברים, זוהיר, בקצרה, ואני מתנצל לשאר הדוברים שהגיעו, אנחנו פשוט על לוחות זמנים שלא יאפשרו.

זוהיר בהלול: נדמה שהגולם קם על יוצרו והנושא הזה יצא מכלל שליטה לצערי הרב.

זוהיר בהלול: אני כעיתונאי כבר טיפלתי בסוגייה הזו לפני המון המון שנים ואני אפילו שאלתי בכנס העיתונות באילת את אהרונוביץ' בזמנו, השר לביטחון פנים, מדוע לא מבצעים איזשהו קמפיין של מסירת הנשקים ואי הפללת האנשים בפרק זמן מסוים דבר שהנהנו בראש אבל לא הוציאו אותו אל הפועל.

ליאור פנחס שחר: דווקא קמפיין כזה בוצע לפני מספר חודשים.

יואב קיש: ליאור, אל תפריע, בסדר, לא נתחיל לתקן חברי כנסת עכשיו.

יואב קיש: תן לו להגיד מה שהוא רוצה.

יואב קיש: לא להפריע בבקשה.

יואב קיש: זוהיר אין לנו זמן, אל תתייחס.

זוהיר בהלול: זה באיחור ניכר נעשה.

חיים ילין: עדיף באיחור מאשר שלא יעשו בכלל.

זוהיר בהלול: כאילו שאני חי מחוץ לקהילתי - - - טוב שאלת, אני לא מחלק ציונים, אבל כשאמרת דוגמה טובה - יוסי שריד בזמנו אמר שהחינוך מושתת על דוגמה טובה של מורים.

זוהיר בהלול: לצערנו הרב זה לא תמיד קורה מכוון שבחינוך מלמדים ולא מחנכים.

זוהיר בהלול: אבל קיבלת תשובה נוקבת מאבו עראב.

זוהיר בהלול: אגב, אני חייב לומר שאבו עראר ומר יונס נתנו, הייתי אומר, עדות מצמררת של מה שקורה בשטח.

זוהיר בהלול: באמת הסיפור שלך הוא מדהים.

זוהיר בהלול: אבל אבו עראר אמר לך שהוא יוצא עם מנהיגות בדואית יוצאים מהחתונות כשמישהו מתחיל לראות.

זוהיר בהלול: מה יותר דוגמה טובה מהדוגמה הזו.

זוהיר בהלול: ולסיום - קיבלתי כמה פניות מאנשי ציבור, מאינטלקטואלים ערבים שאמרו לי נא לפנות לנשיא המדינה בקמפיין חנינות לרגל 70 שנות קיומה של המדינה שלא יחון את האנשים שהיו מעורבים, מהציבור שלנו, בירי שגרם באופן סדרתי לפצועים והרוגים.

זוהיר בהלול: אז הנה, משרד המשפטים כאן, זה מבורך ש- - -

יואב קיש: במסגרת הקריטריונים את מכירה את הקריטריונים של השחרור מוקדם והקלות?

יואב קיש: האם האנשים האלה אמורים להשתחרר?

ליאנה בלומנפלד מגד: זו שאלה רחבה מדיי בכדי שאני אוכל להשיב עליה - - -

יואב קיש: טוב תודה.

זוהיר בהלול: אני ממש מסיים.

זוהיר בהלול: זה מבצע חשוב לחון את האנשים, יש מצוקת בתי סוהר וגם צריך לתת לבני אדם הזדמנות שנייה לשיקום.

זוהיר בהלול: אבל האנשים האלה ללא מחילה וללא כפרה כי הם בעצם פוגעים בציפור נפשנו.

זוהיר בהלול: אלה שהשתמשו בירי ופגעו באנשים חפים מפשע אלה לא ראויים לחנינה, נא להעביר את זה ללשכת נשיא המדינה.

יואב קיש: טוב, תודה.

יואב קיש: אני גם אומר למשרד המשפטים, אני מתנצל בגלל הזמנים, לא תוכלו להגיב למרות שהיו דברים אליכם.

יואב קיש: אני יודע שיש מהלך בנושא החקיקה של נשק בלתי חוקי ואני מברך עליו.

יואב קיש: אני חושב שכל מי שהיה פה בדיון מברך.

יואב קיש: אני רוצה לסכם את הדיון ולהגיד כמה דברים.

יואב קיש: ראשית הוועדה הזו ואני אומר לכם שגם אני באופן אישי לוקח כאחד היעדים הכי חשובים של הממשלה והמדינה לטפל באלימות בכלל במגזר הערבי, לא רק, כמובן, במגזר הבדואי שמה שנקרא שמו עליו פרוג'טור בשבוע שבועיים האחרונים.

יואב קיש: זה כולל ישיבות שעשינו פה בוועדה הזו, זה כולל ממשלה שאתה מכיר אותה גם כן, איימן, את התכנית עם השקעות נרחבות של פתיחת תחנות משטרה במגזר הערבי.

יואב קיש: זה כולל עבודה שנעשתה גם לפני שאני הייתי פה בוועדה עם הוועדה המשותפת.

יואב קיש: מה שאני מבקש, אנחנו עוד במושב הזה נעשה סיור בדרום בפזורה הבדואית כדי להפגש גם עם מנהיגים בשטח ולשמוע הערות גם בשטח.

יואב קיש: אנחנו נארגן את זה.

יואב קיש: אני יכול להגיד לך, חבר הכנסת זוהיר בהלול וחבר הכנסת איימן עודה, שאין ספק, ופה אני עכשיו מפנה את הביקורת פנימה אליי, אני לא מסתכל, מה שאמרתי קודם אמרתי, אני אומר לך, אני מאמין כמוך בשיתוף פעולה בעניין הזה, באינטרס הדדי, אבל אני גם מאמין הרבה מאוד בהסתכלות פנימה ודוגמה אישית גם בעניין הזה.

יואב קיש: והפריע לי, שאלת למה זה, הפריע לי האני מאשים הזה.

יואב קיש: כשאני אומר, אני לא אכנס לזה עוד פעם, אבל זה כלל של דוגמאות וזה שבדרום, עכשיו אני עוזב רגע את כל המגזר, מאיר רגע את אותו פרוג'קטור על ההתנהלות החסרת שליטה הזו של צעירים שמרגישים שאין דין ואין דיין, ה-No man's land הזה, אני אומר לכם, מושפע ממהלך של כישלון של מדינת ישראל של הובלת ריבונות במקומות האלה.

יואב קיש: ומה לעשות, זה מקרין.

יואב קיש: זה מתחיל מחינוך, ודיברנו על זה, זה המקום הראשון ששם צריך לטפל ולראות, זה ממשיך עם האכיפה של המשטרה, ממשיך עם החקיקה והענשה, ממשיך עם דוגמה אישית, אמרתי, מאוד שמחתי לשמוע את מה שאמר טלב פה באירועים האלה, ובוודאי ובוודאי שותפות ומשאבים של הממשלה ושלנו כוועדה מפקחת לראות שהדברים האלה קורים.

יואב קיש: זה יעד משותף, אנחנו צריכים לעבוד בעניין הזה ביחד, פחות לחלק ציונים מי אשם ומי לא אשם, אבל בהחלט ללכת למקומות האלה שיחזקו את הממשל ואת השלטון למנוע את הפשע כי הפשע הזה פוגע בכולם ולא מבדיל אם הוא יהודי ערבי או דרוזי או בדואי או צ'רקסי זה לא משנה.

יואב קיש: הפשע הזה חייב להסתיים, חייבים לטפל בו בכל הכוח.

יואב קיש: אני רק רוצה להגיד עוד הערה - שמחתי לקבל הודעה שהותר לפרסום פענוח של רצח שהיה באום אל פחם לפני חודשיים.

יואב קיש: כל הדברים האלה זה לוקח זמן, זה לא מייד.

יואב קיש: חס וחלילה כאשר קורה אירוע חריג זה לא ביום אחד- - -

ואאל יונס: אחרי 10 שנים 10% בינתיים.

יואב קיש: בסדר.

יואב קיש: אז אני אומר לך שמשטרת ישראל פענחה ניסיו לרצח באום אל פחם.

יואב קיש: זה היה ב-8 בפברואר, זה לא 10 שנים.

יואב קיש: שני בגירים.

יואב קיש: בקיצור, יש מאמץ, אפשר להגיד תמיד לא מספיק וצריך להתמקד ולראות מה עושים.

יואב קיש: אני מחזק את ידי העושים במלאכה, אני שמח שבאת ושמענו גם דברים.

יואב קיש: מצד שני אני אומר עוד פעם, הנושא הזה של התעקשות, נכונות ודבקות בהובלה של הדבר הזה זה בא בסוף בעיקר גם על הכתפיים שלכם, אתם חייבים להמשיך במשימה הזאת.

יואב קיש: תודה רבה לכולם.